Kannada-LLM-Labs/Wikipedia-Kn huggingface dataset:
ವಾತಾಯನ ವ್ಯವಸ್ಥೆ

ವಾತಾಯನ ವ್ಯವಸ್ಥೆ ಎಂದರೆ ಒಂದು ಸ್ಥಳದೊಳಗೆ ಹೊರಗಿನ ಗಾಳಿಯನ್ನು ಉದ್ದೇಶಪೂರ್ವಕವಾಗಿ ಪ್ರವೇಶ ಮಾಡಿಸುವ ವ್ಯವಸ್ಥೆ. ಇದನ್ನು ಮುಖ್ಯವಾಗಿ ಒಳಾಂಗಣ ಮಾಲಿನ್ಯಕಾರಕಗಳನ್ನು ತನೂಕರಿಸಿ ಸ್ಥಳಾಂತರ ಮಾಡುವ ಮೂಲಕ ಒಳಗಿನ ಹವಾ ಗುಣಮಟ್ಟವನ್ನು ನಿಯಂತ್ರಿಸಲು ಬಳಸಲಾಗುತ್ತದೆ; ಇದನ್ನು ಉಷ್ಣ ಸೌಖ್ಯ ಅಥವಾ ನಿರಾರ್ದ್ರೀಕರಣದ ಉದ್ದೇಶಗಳಿಗಾಗಿಯೂ ಬಳಸಬಹುದು.

ಹೊರಗಿನ ಗಾಳಿಯ ಉದ್ದೇಶಪೂರ್ವಕ ಪ್ರವೇಶ ಮಾಡಿಸುವಿಕೆಯನ್ನು ಯಾಂತ್ರಿಕ ವಾತಾಯನ ವ್ಯವಸ್ಥೆ ಅಥವಾ ನೈಸರ್ಗಿಕ ವಾತಾಯನ ವ್ಯವಸ್ಥೆ ಎಂದು ವರ್ಗೀಕರಿಸಬಹುದು. ಯಾಂತ್ರಿಕ ವಾತಾಯನ ವ್ಯವಸ್ಥೆಯು ಕಟ್ಟಡದೊಳಗೆ ಹೊರಗಿನ ಗಾಳಿಯ ಹರಿವನ್ನು ತಳ್ಳಲು ಫ಼್ಯಾನುಗಳನ್ನು ಬಳಸುತ್ತದೆ. ನೈಸರ್ಗಿಕ ವಾತಾಯನ ವ್ಯವಸ್ಥೆ ಎಂದರೆ ಕಟ್ಟಡದೊಳಗೆ ಯೋಜಿತ ಮಾರ್ಗಗಳ (ಉದಾಹರಣೆಗೆ ಪಟ್ಟಿವರಿಸೆಗಳು, ಬಾಗಿಲುಗಳು ಮತ್ತು ಕಿಟಕಿಗಳು) ಮೂಲಕ ಹೊರಗಿನ ಗಾಳಿಯ ಉದ್ದೇಶಪೂರ್ವಕ ನಿಷ್ಕ್ರಿಯ ಹರಿವು.

ಬಾಹ್ಯ ಸಂಪರ್ಕಗಳು 

 Publications  from the Air Infiltration &amp; Ventilation Centre (AIVC)
 Publications from the International Energy Agency (IEA) Energy in Buildings and Communities Programme (EBC) ventilation related research projects-annexes:
 EBC Annex 9 Minimum Ventilation Rates 
 EBC Annex 18 Demand Controlled Ventilation Systems 
 EBC Annex 26 Energy Efficient Ventilation of Large Enclosures 
 EBC Annex 27 Evalutation and Demonstration of Domestic Ventilation Systems 
 EBC Annex 35 Control Strategies for Hybrid Ventilation in New and Retrofitted Office Buildings (HYBVENT) 
 EBC Annex 62 Ventilative Cooling 

ಕಟ್ಟಡ ಶಿಲ್ಪಶಾಸ್ತ್ರ
ಎಮ್.ಎಲ್.ಉಸ್ತಾದ

ಎಮ್.ಎಲ್.ಉಸ್ತಾದರು ವಿಧಾನ ಸಭೆಯ ಮಾಜಿ ಸದಸ್ಯರು, ಸಚಿವರು ಹಾಗೂ ರಾಜಕೀಯ ಧುರೀಣರು.

ಜನನ

ಎಮ್.ಎಲ್.ಉಸ್ತಾದರು ವಿಜಯಪುರ ನಗರದಲ್ಲಿ ಜನಿಸಿದ್ದರು.

ನಿರ್ವಹಿಸಿದ ಹುದ್ದೆಗಳು

 ಅಖಿಲ ಭಾರತ ಕಾಂಗ್ರೆಸ್ ಸಮಿತಿಯ ಸದಸ್ಯರಾಗಿದ್ದರು.

 1985ರಲ್ಲಿ ಕಾಂಗ್ರೇಸ್ ಪಕ್ಷದಿಂದ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ಧಿಸಿ ಪ್ರಥಮ ಬಾರಿಗೆ ವಿಧಾನ ಸಭೆಗೆ ಆಯ್ಕೆಯಾದ್ದರು.

 ನಂತರ 1989 ಮತ್ತು 1999ರಲ್ಲಿ ಕಾಂಗ್ರೇಸ್ ಪಕ್ಷದಿಂದ ವಿಜಯಪುರ ನಗರ ವಿಧಾನಸಭಾ ಕ್ಷೇತ್ರದಿಂದ ಸ್ಪರ್ಧಿಸಿ ವಿಧಾನ ಸಭೆಗೆ ಆಯ್ಕೆಯಾದರು.

 1990ರಲ್ಲಿ ಎಸ್.ಬಂಗಾರಪ್ಪನವರ ಸಂಪುಟದಲ್ಲಿ ಗಣಿ ಮತ್ತು ಭೂವಿಜ್ಞಾನ ಸಚಿವರಾಗಿದ್ದರು.

 1999ರಲ್ಲಿ ಎಸ್.ಎಮ್.ಕೃಷ್ಣರವರ ಸಂಪುಟದಲ್ಲಿ ಅಲ್ಪಸಂಖ್ಯಾತ ಕಲ್ಯಾಣ ಮತ್ತು ವಕ್ಫ್ ಸಚಿವ ಸಚಿವರಾಗಿದ್ದರು.

 1994ರಲ್ಲಿ ಜೆಡಿ ಇಂದ ಹಾಗೂ 2004ರಲ್ಲಿ ಕಾಂಗ್ರೇಸ್ ಪಕ್ಷದಿಂದ ಸ್ಪರ್ಧಿಸಿ ಪರಾಭವಗೊಂಡರು.

ನಿಧನ

31ನೇ ಜನೇವರಿ 2007ರಲ್ಲಿ 58ನೇ ವಯಸ್ಸಿನಲ್ಲಿ ಹೃದಯಾಗಾತದಿಂದ ನಿಧನರಾದರು.

ಉಲ್ಲೇಖಗಳು

ರಾಜಕಾರಣಿಗಳು
ರಾಜಕೀಯ
ಕರ್ನಾಟಕದ ವಿಧಾನಸಭಾ ಸದಸ್ಯರುಕರ್ನಾಟಕ ರಾಜಕಾರಣಿಗಳು
ಮಾಹಿತಿ

ಮಾಹಿತಿ ಎಂದರೆ ಅನಿಶ್ಚಿತತೆಯ ನಿವಾರಣೆ ಎಂದು ಭಾವಿಸಬಹುದು; ಇದು "ಒಂದು ವಸ್ತು ಏನಾಗಿದೆ" ಎಂಬ ಪ್ರಶ್ನೆಯನ್ನು ಉತ್ತರಿಸುವಂಥದ್ದು ಮತ್ತು ಹಾಗಾಗಿ ಅದರ ಸಾರ ಹಾಗೂ ಅದರ ಗುಣಲಕ್ಷಣಗಳ ಸ್ವರೂಪ ಎರಡನ್ನೂ ವ್ಯಾಖ್ಯಾನಿಸುತ್ತದೆ. ಇದು ದತ್ತದೊಂದಿಗೆ ಸಂಬಂಧ ಹೊಂದಿದೆ, ಏಕೆಂದರೆ ದತ್ತವು ನಿಯತಾಂಕಗಳಿಗೆ ಸಂಬಂಧಿಸಲಾದ ಮೌಲ್ಯಗಳನ್ನು ಪ್ರತಿನಿಧಿಸುತ್ತದೆ, ಮತ್ತು ಮಾಹಿತಿಯು ಸಂದರ್ಭದಲ್ಲಿನ ದತ್ತವಾಗಿದೆ ಮತ್ತು ಜೊತೆಗೆ ಅರ್ಥ ಸೇರಿದ್ದು. ಮಾಹಿತಿಯು ಜ್ಞಾನಕ್ಕೆ ಕೂಡ ಸಂಬಂಧಿಸಿದೆ, ಏಕೆಂದರೆ ಜ್ಞಾನವು ಒಂದು ಅಮೂರ್ತ ಅಥವಾ ಮೂರ್ತ ಪರಿಕಲ್ಪನೆಯ ತಿಳಿವಳಿಕೆಯನ್ನು ಸೂಚಿಸುತ್ತದೆ.

ಸಂವಹನಕ್ಕೆ ಸಂಬಂಧಿಸಿದಂತೆ, ಮಾಹಿತಿಯನ್ನು ಒಂದು ಸಂದೇಶದ ಒಳವಸ್ತು ಅಥವಾ ನೇರ ಅಥವಾ ಪರೋಕ್ಷ ವೀಕ್ಷಣೆಯ ಮೂಲಕ ವ್ಯಕ್ತಪಡಿಸಲಾಗುತ್ತದೆ.

ಉಲ್ಲೇಖಗಳು 

ತತ್ತ್ವಮೀಮಾಂಸೆಯಲ್ಲಿನ ಪರಿಕಲ್ಪನೆಗಳು
ವಿಕಿಪೀಡಿಯಾ: ಏಷಿಯನ್ ತಿಂಗಳು/೨೦೧೯

ವಿಕಿಪೀಡಿಯ ಏಷಿಯನ್ ತಿಂಗಳು ಏಷಿಯಾ ಖಂಡದ ವಿಷಯಗಳ ಕುರಿತು ಲೇಖನಗಳನ್ನು ಸೃಷ್ಟಿಸುವ ವಾರ್ಷಿಕ ಸ್ಪರ್ಧೆ. ಪ್ರತಿ ಭಾಷಾ ಸಮೂಹವು ಒಂದು ತಿಂಗಳ ಎಡಿಟ್ - ಓ - ತಾನ್ ಅನ್ನು ಆಯೂಜಿಸಿ ತಮ್ಮ ದೇಶವನ್ನು ಹೊರತು ಪಡಿಸಿ ಬೇರೆ ದೇಶಗಳ ವಿಷಯಗಳನ್ನು ಸೃಷ್ಟಿಸಲು ಆಹ್ವಾನಿಸಲಾಗುತ್ತದೆ. ಏಷಿಯಾದ ಹೊರಗಿನವರು ಕೂಡ ಈ ಸ್ಪರ್ಧೆಯಲ್ಲಿ ಭಾಗವಹಿಸಬಹುದು.

೫ಕ್ಕಿಂತ ಹೆಚ್ಚು ಲೇಖನಗಳನ್ನು ಸೃಷ್ಟಿಸುವವರು ಬೇರೆ ವಿಕಿ ಸಮುದಾಯಗಳಿಂದ ಸ್ನೇಹದ ಸಂಕೇತವಾಗಿ ವಿಶಿಷ್ಟ ಡಿಸೈನುಳ್ಳ ಪೋಸ್ಟ್ ಕಾರ್ಡ್ಗಳನ್ನು ಗಳಿಸುತ್ತಾರೆ. ಎಲ್ಲರಿಗಿಂತ ಅತಿ ಹೆಚ್ಚು ಲೇಖನಗಳನ್ನು ಸೃಷ್ಟಿಸುವವರು "ವಿಕಿಪೀಡಿಯ ಏಷಿಯನ್ ಅಂಬಾಸಿಡರ್" (ವಿಕಿಪೀಡಿಯ ಏಷಿಯಾದ ರಾಜಧೂತ) ಎಂಬ ಪ್ರಶಸ್ತಿ ಗೆ ಭಾಜನರಾಗುತ್ತರೆ.

ನಿಯಮಗಳು
ಸಂಕ್ಷಿಪ್ತವಾಗಿ: ಪ್ರತಿ ಲೇಖನವು ತನ್ನ ಗುಣಮಟ್ಟವನ್ನು ಕಾಯ್ದುಕೊಳ್ಳಲು ೩೦೦೦ ಬೈಟ್ಗಳು ಮತ್ತು ೩೦೦ ಪದಗಳ ಮೇಲೆ ಇರಬೇಕು. ಈ ಲೇಖನಗಳು ನವೆಂಬರ್ ೨೦೧೮ ರಲ್ಲೆ ರಚನೆಯಾಗಿರಬೇಕೆ ವಿನಃ ಇದಕ್ಕಿಂತ ಮೊದಲಲ್ಲ.  

ಲೇಖನವು ಹೊಸದಾಗಿರಬೇಕು, ವಿಸ್ತಾರವಾಗಿ ಬರೆದಿರಬೇಕು ಮತ್ತು ೧ ನವೆಂಬರ್ ೨೦೧೯ ೦೦:೦೦ (UTC) ಮತ್ತು ೩೦ ನವೆಂಬರ್ ೨೦೧೯ ೧೧:೫೯ (UTC) ಮಧ್ಯದಲ್ಲೇ ರಚನೆಯಾಗಿರಬೇಕು.
ಲೇಖನದ ಗಾತ್ರವು ೩೦೦೦ ಬೈಟ್ಸ್ಗಳು ಮತ್ತು ೩೦೦ ಪದಗಳ ಮೇಲೆ ಇರಬೇಕು.
ಲೇಖನವು ಉಲ್ಲೇಕಾನಿಯ ಮತ್ತು ಮಂಡನೀಯ ವಿಷಯದ ಮೇಲೆಯೇ ರಚನೆಯಾಗಬೇಕು.
ಲೇಖನಗಳು ಸರಿಯಾದ ಉಲ್ಲೇಖಗಳ ಜೊತೆ ರಚನೆಯಾಗಬೇಕು. ವಿವಾದಾಸ್ಪದ ವಿಷಯಗಳು ಸರಿಯಾದ ಉದಾಹರಣೆಯೊಂದಿಗೆ ರಚಿಸಬೇಕು.
ಲೇಖನಗಳು ಮಿಶಿನ್ ನ ಸಹಾಯದಿಂದ ಅನುವಾದಿಸಿರದೆ ಉತ್ತಮ ಭಾಷೆಯಲ್ಲಿ ಬರೆದಿರಬೇಕು.
ಲೇಖನಗಳು ಪಟ್ಟಿಯ ತರದಲ್ಲಿ ಇರಬಾರದು.
ಲೇಖನ ಮಾಹಿತಿದಾಯಕ ವಾಗಿರಬೇಕು
ಲೇಖನಗಳು ಕೇವಲ ಏಷಿಯನ್ ದೇಶಗಳು ಮತ್ತು ಕ್ಷೇತ್ರಗಳ ಕುರಿತು ಆಗಿರಬೇಕು. (ನಿಮ್ಮ ದೇಶವನ್ನು ಹೊರತುಪಡಿಸಿ ಲೇಖನಗಳನ್ನು ರಚಿಸಬೇಕು. ಉದಾ: ಭಾರತೀಯ ಸದಸ್ಯರು ಭಾರತದ ವಿಷಯಗಳನ್ನು ರಚಿಸುವಂತಿಲ್ಲ.)

ಆಯೋಜಕರು

ಸೂಚನೆಗಳು 

ಅಂತಿಮವಾಗಿ: ಲೇಖನದ ಸ್ವೀಕಾರವನ್ನು ಸ್ಥಳೀಯ ವಿಕಿಪೀಡಿಯದ ಆಯೋಜಕರು ನಿರ್ಧರಿಸಲಿದ್ದಾರೆ.
ನಿಮ್ಮ ೫ ಲೇಖನಗಳು ನಿಯಮಗಳನ್ನು ಪಾಲಿಸಿದಲ್ಲಿ WAM ಪೋಸ್ಟ್ಕಾರ್ಡ್ ಪಡೆಯಲು ಯೋಗ್ಯರಾಗಿರುತ್ತೀರಿ.
(ನಿಮ್ಮ ದೇಶದ ಭಾಷೆಗಳನ್ನು ಹೊರತುಪಡಿಸಿ) ವಿಕಿಪೀಡಿಯ ಏಷಿಯನ್ ರಾಜಾಧೂತರಿಗೆ ಏಷಿಯನ್ ಸಹಯೋಗ ಸಂಘಟನೆಗಳ ಹಸ್ತಾಕ್ಷರ ಸಹಿತ  ಪ್ರಮಾಣ ಪತ್ರ, ಮತ್ತು ಪೋಸ್ಟ್ಕಾರ್ಡ್ ಲಭಿಸಲಿದೆ.ಹೆಚ್ಚಿನ ಮಾಹಿತಿಗೆ.
 ಇದರಲ್ಲಿ ಭಾಗವಹಿಸಲು ನಿಮ್ಮ ಹೆಸರನ್ನು ಇಲ್ಲಿ ಸೇರಿಸಿ.
 ನಿಮಗೆ ಆಸಕ್ತಿ ಇದ್ದಲ್ಲಿ ದಯವಿಟ್ಟು ಭಾಗವಹಿಸಿ. ನಿಮ್ಮ ಲೇಖನಗಳನ್ನು ಇಲ್ಲಿ ಸೇರಿಸಲು ಕೆಳಗಿನ ಬಟನ್ ಅನ್ನು ಒತ್ತಿ.

ಭಾಗಿದಾರರು

ವಿಕಿಪೀಡಿಯಾ
ವಾರ್ತಿಕಕಾರ

ಭಾರತೀಯ ಭಾಷಾಶಾಸ್ತ್ರ ಮತ್ತು ತತ್ವಶಾಸ್ತ್ರದಲ್ಲಿ, ವಾರ್ತಿಕಕಾರ ಎಂದರೆ ಒಂದು ನಿರ್ದಿಷ್ಟ ವ್ಯಾಕರಣ ಅಥವಾ ತತ್ತ್ವಶಾಸ್ತ್ರ ಕೃತಿಯ ಮೇಲೆ ವಿಮರ್ಶಾತ್ಮಕ ಭಾಷ್ಯ ಅಥವಾ ಟಿಪ್ಪಣಿಯನ್ನು ಬರೆದ ವ್ಯಕ್ತಿ.

ಮಾನಿಯೆರ್ ವಿಲಿಯಮ್ಸ್ ನಿಘಂಟು ವಾರ್ತಿಕಕಾರನನ್ನು ವಾರ್ತಿಕಗಳ ರಚನಾಕಾರನೆಂದು ವ್ಯಾಖ್ಯಾನಿಸುತ್ತದೆ. ವಾರ್ತಿಕವನ್ನು ಒಂದು ಒಂಟಿ ಟಿಪ್ಪಣಿ ಅಥವಾ ವಿವರವಾದ ಭಾಷ್ಯವನ್ನು ಪ್ರಸ್ತುತಪಡಿಸಲು ಪ್ರಯತ್ನಿಸುವ ಸಂಪೂರ್ಣ ಕೃತಿಯೆಂದು ವ್ಯಾಖ್ಯಾನಿಸಲಾಗುತ್ತದೆ. ಭಾರತೀಯ ಸಂಪ್ರದಾಯದ ಪ್ರಕಾರ, ವಾರ್ತಿಕದ ಉದ್ದೇಶವೆಂದರೆ ಹೇಳಿದ್ದರ (ಉಕ್ತ) ಬಗ್ಗೆ, ಹೇಳಿರದಿದ್ದರ (ಅನುಕ್ತ) ಬಗ್ಗೆ, ಮತ್ತು ಸ್ಪಷ್ಟವಾಗಿ ಹೇಳಿರದಿದ್ದರ (ದುರುಕ್ತ) ಬಗ್ಗೆ ವಿಚಾರಿಸುವುದು.

ಪ್ರಸಿದ್ಧ ವಾರ್ತಿಕಕಾರರು 

 ಸುರೇಶ್ವರನು ಅದ್ವೈತ ವೇದಾಂತ ಪಂಥದ ಭಾಷ್ಯಕಾರನಾಗಿದ್ದನು. ಅವನ ಪ್ರಸಿದ್ಧ ಭಾಷ್ಯಗಳಲ್ಲಿ ಬೃಹದಾರಣ್ಯಕೋಪನಿಷದ್-ಭಾಷ್ಯ-ವಾರ್ತಿಕ ಮತ್ತು ತೈತ್ತಿರೀಯ-ವಾರ್ತಿಕ ಸೇರಿವೆ.
 ಕಾತ್ಯಾಯನನನ್ನು ಭಾರತೀಯ ಭಾಷಾಶಾಸ್ತ್ರದ ವಾರ್ತಿಕಕಾರನೆಂದು ಗುರುತಿಸಲಾಗಿದೆ. ಇವನು ಪಾಣಿನಿಯ ಅಷ್ಟಾಧ್ಯಾಯಿಯ ಮೇಲೆ ಭಾಷ್ಯಗಳನ್ನು ಬರೆದನು.

ಉಲ್ಲೇಖಗಳು 

ಭಾರತೀಯ ತತ್ವಶಾಸ್ತ್ರ
ಕವಲುದಾರಿ

ಕವಲುದಾರಿ  ಇದು ೨೦೧೯ರ ಭಾರತೀಯ, ಕನ್ನಡ ಭಾಷೆಯ ಚಲನಚಿತ್ರವಾಗಿದ್ದು ಇದನ್ನು ಹೇಮಂತ್ ರಾವ್ ರವರು ಬರೆದು ನಿರ್ದೇಶಿಸಿದ್ದಾರೆ. ಪಿ.ಆರ್.ಕೆ ಪ್ರೊಡಕ್ಷನ್ ನ ಅಡಿಯಲ್ಲಿ ಅಶ್ವಿನಿ ಪುನೀತ್ ರಾಜಕುಮಾರ್ ನಿರ್ಮಿಸಿ, ಪುನೀತ್ ರಾಜ್‍ಕುಮಾರ್ ರವರು ಪ್ರಸ್ತುತ ಪಡಿಸಿದ್ದಾರೆ. ಈ ಚಿತ್ರದಲ್ಲಿ ಅನಂತ್ ನಾಗ್, ರಿಷಿ, ಅಚ್ಯುತ್ ಕುಮಾರ್,ಸುಮನ್ ರಂಗನಾಥ್, ರೋಷಿಣಿ ಪ್ರಕಾಶ್ ಮತ್ತು ಸಿದ್ಧಾರ್ಥ್ ಮಾಧ್ಯಮಿಕ ಮುಖ್ಯ ಭೂಮಿಕೆಯಲ್ಲಿ ನಟಿಸಿದ್ದಾರೆ. ಈ ಚಿತ್ರದ ಹಿನ್ನಲೆ ಸಂಗೀತ ಮತ್ತು ಹಾಡುಗಳನ್ನು ಚರಣ್ ರಾಜ್ ರವರು ಸಂಯೋಜಿಸಿದ್ದಾರೆ. ಈ ಚಿತ್ರವು ಇದೀಗ ತಮಿಳು, ಹಿಂದಿ ಮತ್ತು ತೆಲುಗುವಿನಲ್ಲಿ ರಿಮೇಕ್ ಆಗುತ್ತಿದೆ.

ಸಾರಾಂಶ
ಟ್ರಾಫಿಕ್ ಪೊಲೀಸ್ ಶ್ಯಾಮ್ (ರಿಷಿ), ಸಂಚಾರವನ್ನು ನಿಭಾಯಿಸುವ ತನ್ನ ದಿನಚರಿಯಿಂದ ಬೇಸರಗೊಂಡಿದ್ದಾನೆ. ಅವನು ಅಧಿಕೃತ ಅನುಮತಿಯಿಲ್ಲದೆ ಪ್ರಕರಣಗಳಲ್ಲಿ ತನ್ನನ್ನು ತೊಡಗಿಸಿಕೊಳ್ಳಲು ಪ್ರಾರಂಭಿಸುತ್ತಾನೆ ಮತ್ತು ಅದು ಅವನ ಡಿಪಾರ್ಟ್ಮೆಂಟ್ ನವರೊಂದಿಗೆ ಸಮಸ್ಯೆಗಳಿಗೆ ಕಾರಣವಾಗುತ್ತದೆ. ನಂತರ ಅವನು ಮೆಟ್ರೊ ನಿರ್ಮಾಣ ಸ್ಥಳದ ಬಳಿ ಮೂರು ತಲೆಬುರುಡೆಗಳು ಕಂಡುಬಂದಿರುವ ಪ್ರಕರಣವನ್ನು ತೆಗೆದುಕೊಳ್ಳುತ್ತಾನೆ. ಈ ನಡುವೆ ಅವನು ಪತ್ರಕರ್ತ ಕುಮಾರ್ (ಅಚ್ಯುತ್ ಕುಮಾರ್) ನನ್ನು ಭೇಟಿಯಾಗುತ್ತಾನೆ. ಅಪರಾಧ ತನಿಖಾ ತಂಡವು ಕೈಬಿಟ್ಟಿದ್ದ ಈ ಪ್ರಕರಣವನ್ನು ಈತ ಮುಂದುವರಿಸುತ್ತಾನೆ. ಇದನ್ನು ತನಿಖೆ ಮಾಡುತ್ತಾ ಮಾಡುತ್ತಾ ೪೦ ವರ್ಷಗಳ ಹಿಂದೆ ಇದೇ ಪ್ರಕರಣದ ತನಿಖೆ ನಡೆಸಿದ್ದ ಮುತ್ತಣ್ಣ (ಅನಂತ್ ನಾಗ್) ರನ್ನು ಭೇಟಿಯಾಗಲು ಹೋಗುತ್ತಾನೆ. ಮುತ್ತಣ್ಣ ಅವರ ಕುಟುಂಬದ ಮರಣದ ನಂತರ ಕೆಲಸದಿಂದ ಸ್ವಯಂಪ್ರೇರಿತವಾಗಿ ನಿವೃತ್ತಿ ಪಡೆದಿರುತ್ತಾರೆ. ಅವರು ಶ್ಯಾಮ್ ಗೆ ಸಹಾಯ ಮಾಡಲು ಮೊದಲು ನಿರಾಕರಿಸುತ್ತಾರೆ. ಒಂದೆರಡು ಬಾರಿ ಅವನನ್ನು ಕೊಲ್ಲಲು ಕೂಡ ಪ್ರಯತ್ನಿಸುತ್ತಾರೆ. ಆದರೆ ಶ್ಯಾಮ್ ಅವರೊಳಗಿನ ಪೊಲೀಸ್ ಅನ್ನು ಹೊಡೆದೆಬ್ಬಿಸುತ್ತಾನೆ. ತನಿಖೆಯಲ್ಲಿ ಆ ಮೂಳೆಗಳು ಪುರಾತತ್ವ ಅಧಿಕಾರಿ ನಾಯ್ಡು ಮತ್ತು ಅವರ ಪತ್ನಿ ಮತ್ತು ಮಗಳಿಗೆ ಸೇರಿದವು ಎಂದು ಶ್ಯಾಮ್ ಗೆ ತಿಳಿಯುತ್ತದೆ. ೪೦ ವರ್ಷಗಳ ಹಿಂದೆ ಮುತ್ತಣ್ಣ ತನಿಖೆ ನಡೆಸಿದ ಕಾಣೆಯಾದ ವ್ಯಕ್ತಿ ಪ್ರಕರಣ. ಮುತ್ತಣ್ಣ ಮತ್ತು ಶ್ಯಾಮ್ ಇಬ್ಬರು ಸೇರಿ ಈ ಪ್ರಕರಣವನ್ನು ತನಿಖೆ ಮಾಡಲು ಆರಂಭಿಸುತ್ತಾರೆ. ನಾಯ್ಡು ಗೆ ಪುರಾತತ್ವ ಇಲಾಖೆಯಲ್ಲಿ ಬಹಳ ಬೆಲೆ ಬಾಳುವ ವಿಗ್ರಹಗಳು ಸಿಕ್ಕಿರುತ್ತದೆ. ಆ ಕಾರಣದಿಂದಲೇ ಅವನ್ನು ಕೊಲ್ಲಲಾಗಿದೆ ಎಂದು ಮುತ್ತಣ್ಣ ಮತ್ತು ಶ್ಯಾಮ್ ಊಹಿಸುತ್ತಾರೆ. ಅವರಿಗೆ ನಾಯ್ಡು ಮನೆಯಲ್ಲಿ ಕೆಲಸ ಮಾಡುತ್ತಿದ್ದ ಮತ್ತು ಅವನಿಗೆ ಆಪ್ತರಾಗಿದ್ದ ವ್ಯಕ್ತಿಗಳ ಬಗ್ಗೆ ಅನುಮಾನ ಬಂದು ಅವರೆನ್ನಲ್ಲಾ ಹುಡುಕಲು ಶುರು ಮಾಡುತ್ತಾರೆ. ಕೊನೆಯಲ್ಲಿ ಕುಮಾರ್ ನಿಜವಾದ ಒಬ್ಬ ಪರ್ಪ್ಯುಟೇಟರ್ ಎಂದು ತಿಳಿದುಬರುತ್ತದೆ, ಆ ಸಮಯದಲ್ಲಿ ನಾಯ್ಡುವಿನ ಚಾಲಕನಾಗಿದ್ದ ಫರ್ನಾಂಡಿಸ್ ಜೊತೆ ಸೇರಿ ನಾಯ್ಡು ಮತ್ತು ಅವನ ಕುಟುಂಬವನ್ನು ಕೊಲೆ ಮಾಡಿರುವುದು ತಿಳಿಯುತ್ತದೆ. ಚಾಲಕನಾಗಿದ್ದ ಫರ್ನಾಂಡಿಸ್ ಕುಮಾರ್ ಗೆ ಮೋಸ ಮಾಡಿ ವಿಗ್ರಹ ಹಾಗೂ ಹಣವನ್ನೆಲ್ಲ ತೆಗೆದುಕೊಂಡು ಪರಾರಿಯಾಗುತ್ತಾನೆ. ಆತ ತಲೆ ಮರೆಸಿಕೊಂಡು ಮೈಲೂರು ಶ್ರೀನಿವಾಸ್ ಆಗಿ ತನ್ನದೇ ರಾಜಕೀಯ ಪಕ್ಷವನ್ನು ಕಟ್ಟಿರುತ್ತಾನೆ. ಇದೀಗ ಮುಖ್ಯಮಂತ್ರಿ ಆಗಲು ಕೂಡ ಮುಂದಾಗಿರುತ್ತಾನೆ. ಶ್ಯಾಮ್ ತನ್ನ ನಿರ್ದಾರವನ್ನು ತೆಗೆದುಕೊಳ್ಳುತ್ತಾನೆ. ಆತ ಫರ್ನಾಂಡಿಸ್ ನನ್ನು ಕುಮಾರ್ ನ ಸಹಾಯದಿಂದ ಹೋಲಿಯ ದಿನದಂದು ವಿಷ ಹಾಕಿಸಿ ನಾಯ್ಡು ಅನ್ನು ಕೊಂದ ರೀತಿಯಲ್ಲೇ ಸಾಯಿಸುತ್ತಾನೆ.

ಪಾತ್ರವರ್ಗ
 ಅನಂತ್ ನಾಗ್, ಮುತ್ತಣ್ಣನಾಗಿ
 ರಿಷಿ, ಶ್ಯಾಮ್ ಆಗಿ
 ಅಚ್ಯುತ್ ಕುಮಾರ್, ಕುಮಾರ್/ಬಬ್ಲೂ ಆಗಿ
 ಸುಮನ್ ರಂಗಾನಾಥನ್, ಮಾಧುರಿಯಾಗಿ
 ರೋಷಿಣಿ ಪ್ರಕಾಶ್, ಪ್ರಿಯಾ ಆಗಿ
 ಅವಿನಾಶ್, ಲಕ್ಷ್ಮಣ್ ಆಗಿ
 ಸಂಪತ್, ಮೈಲೂರ್ ಶ್ರೀನಿವಾಸ್/ಫರ್ನಾಂಡಿಸ್ ಆಗಿ
 ಸಿದ್ದಾರ್ಥ ಮಾಧ್ಯಮಿಕ, ಗುರುದಾಸ್ ನಾಯ್ಡು ಆಗಿ
 ಭರತ್ ಗೌಡ, ಯುವ ಬಾಬ್ಲೂ ಆಗಿ
 ಸುಲಿಲಿ ಕುಮಾರ್, ಲೋಕೇಶ್ ಆಗಿ 
 ಸಿರಿ ರವಿಕುಮಾರ್, ಗೀತಾ ಮುತ್ತಣ್ಣನಾಗಿ
 ಶರ್ಮಿಳಾ ಎಸ್. ಕಾರ್ತಿಕ್, ತಿಮ್ಮಕ್ಕನಾಗಿ
 ಕಿರಣ್ ಕುಮಾರ್, ಸೆಬಾಸ್ಟಿಯನ್ ಆಗಿ
 ಹನುಮಂತೇ ಗೌಡ, ಕೆ. ಗಣಪತಿಯಾಗಿ
 ರಮೇಶ್ ಪಂಡಿತ್, ಚಳಪತಿಯಾಗಿ

ಧ್ವನಿಸುರುಳಿ

ಚರಣ್ ರಾಜ್ ಚಿತ್ರಕ್ಕೆ ಹಿನ್ನಲೆ ಸಂಗೀತ ಮತ್ತು ಹಾಡುಗಳನ್ನು ಸಂಯೋಜಿಸಿದ್ದಾರೆ. ಹಾಡುಗಳಿಗೆ ಸಾಹಿತ್ಯವನ್ನು ನಾಗಾರ್ಜುನ್ ಶರ್ಮಾ, ಧನಂಜಯ್ ರಂಜನ್ ಮತ್ತು ಕಿರಣ್ ಕಾವೇರಪ್ಪ ಅವರು ಬರೆದಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು

ಚಲನಚಿತ್ರಗಳು
ಕನ್ನಡ ಚಲನಚಿತ್ರಗಳು
ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ
ವರ್ಷ-೨೦೧೯ ಕನ್ನಡಚಿತ್ರಗಳು
ಬೆಲ್ ಬಾಟಮ್

ಬೆಲ್ ಬಾಟಮ್: ದಿ ಅಡವೆಂಚರ್ಸ್ ಆಫ್ ಡಿಟೇಕ್ಟಿವ್ ದಿವಾಕರ್ ಇದು ೨೦೧೯ರ ಭಾರತೀಯ, ಕನ್ನಡ ಭಾಷೆಯ ಚಲನಚಿತ್ರವಾಗಿದ್ದು ಇದನ್ನು ಜಯತೀರ್ಥ ರವರು ನಿರ್ದೇಶಿಸಿದ್ದಾರೆ. ಇದರ ಕಥೆಯನ್ನು ದಯಾನಂದ ಟಿ.ಕೆ. ಅವರು ಬರೆದಿದ್ದಾರೆ. ೮೦ರ ದಶಕದಲ್ಲಿ ನಡೆಯುವ ಈ ಚಿತ್ರವನ್ನು ಸಂತೋಷ್ ಕುಮಾರ್ ಕೆ.ಸಿ. ಅವರು ಗೋಲ್ಡನ್ ಹಾರ್ಸ್ ಸಿನೆಮಾಸ್ ಬ್ಯಾನರ್ನಡಿಯಲ್ಲಿ ನಿರ್ಮಿಸಿದ್ದಾರೆ.  ಈ ಚಿತ್ರದಲ್ಲಿ ರಿಷಬ್ ಶೆಟ್ಟಿ ಮತ್ತು ಹರಿಪ್ರಿಯಾ ಮುಖ್ಯ ಭೂಮಿಕೆಯಲ್ಲಿ ಕಾಣಿಸಿಕೊಂಡಿದ್ದಾರೆ. ಅಚ್ಯುತ್ ಕುಮಾರ್, ಯೋಗರಾಜ್ ಭಟ್ ಮತ್ತು ಪ್ರಮೋದ್ ಶೆಟ್ಟಿ ಪೋಷಕ ಪಾತ್ರಗಳಲ್ಲಿ ಅಭಿನಯಿಸಿದ್ದಾರೆ.

ಬಿ.ಅಜನೀಶ್ ಲೋಕನಾಥ್ ಚಿತ್ರಕ್ಕೆ ಹಿನ್ನಲೆ ಸಂಗೀತ ಮತ್ತು ಹಾಡುಗಳನ್ನು ಸಂಯೋಜಿಸಿದ್ದರೆ, ಅರವಿಂದ್ ಕಶ್ಯಪ್ ಛಾಯಾಗ್ರಹಣವನ್ನು ಮಾಡಿದ್ದಾರೆ ಮತ್ತು ಕೆ.ಎಂ.ಪ್ರಕಾಶ್ ರವರು ಚಿತ್ರವನ್ನು ಸಂಪಾದಿಸಿದ್ದಾರೆ. ರಘು ನಡುವಳ್ಳಿ ರವರು ಚಿತ್ರದ ಸಂಭಾಷಣೆಯನ್ನು ಬರೆದಿದ್ದಾರೆ. 

ಈ ಚಿತ್ರವು ೧೫ ಫೆಬ್ರವರಿ ೨೦೧೯ರಂದು ಕರ್ನಾಟಕದಾದ್ಯಂತ ಬಿಡುಗಡೆಯಾಯಿತು. ಈ ಚಿತ್ರವು ೨೫ಕ್ಕೂ ಹೆಚ್ಚು ಚಿತ್ರಮಂದಿರಗಳಲ್ಲಿ ಶತದಿನೋತ್ಸವವನ್ನು ಆಚರಿಸಿತು. ಈ ಚಿತ್ರದ ಪ್ರಚಾರವನ್ನು ಆಡಿಯೋ ಟ್ರೇಲರ್ ಬಿಡುವ ಮೂಲಕ ವಿಭಿನ್ನವಾಗಿ ಮಾಡಲಾಯಿತು. ಇದರೊಂದಿಗೆ ಆಡಿಯೋ ಟ್ರೇಲರ್ ಬಿಡುಗಡೆ ಮಾಡಿದ ವಿಶ್ವದ ಮೊದಲ ಚಿತ್ರ ಇದಾಯಿತು. ಚಿತ್ರದ ಟ್ರೇಲರ್ ಅನ್ನು ಹರಿಕಥೆಯ ಮಾದರಿಯಲ್ಲಿ ಬಿಡುಗಡೆ ಮಾಡಲಾಯಿತು.

ಸಾರಾಂಶ
ಡಿಟೆಕ್ಟಿವ್ ದಿವಾಕರ್ (ರಿಷಬ್ ಶೆಟ್ಟಿ) ವೃತ್ತಿಯಿಂದ ಕಾನ್‌ಸ್ಟೆಬಲ್ ಆದರೆ ಹೃದಯದಲ್ಲಿ ಪತ್ತೇದಾರಿ. ಅವನು ಗೋವಾದಲ್ಲಿ ಸಿಐಡಿ ೯೯೯, ಜೇಡರ ಬಲೆ ನಂತಹ ರಾಜ್‌ಕುಮಾರ್ ಅಭಿನಯದ ಜೇಮ್ಸ್ ಬಾಂಡ್ ಮಾದರಿಯ ಚಲನಚಿತ್ರಗಳನ್ನು ನೋಡುತ್ತಾ ಬೆಳೆಯುತ್ತಾನೆ. ಮತ್ತು ಪತ್ತೇದಾರಿ ಕಾದಂಬರಿಗಳನ್ನು ಓದುತ್ತಾ ಓದುತ್ತಾ ಸ್ವತಃ ಒಬ್ಬ ಪತ್ತೆದಾರನಾಗುವ ಕನಸು ಕಾಣುತ್ತಾನೆ. ಊರಿನ ಕೆಲವು ಜನರ ಇವನ ಬಳಿ ಪ್ರಾಣಿಗಳ ಸಾವಿನ ರಹಸ್ಯವನ್ನು ಪತ್ತೆಹಚ್ಚಲು ಕೇಳಿಕೊಂಡು ಬರುತ್ತಾರೆ. ಇದರಿಂದ ದಿವಾಕರ್ ಬಹಳ ಅಪಹಾಸ್ಯಕ್ಕೆ ಒಳಗಾಗುತ್ತಾನೆ. ದಿವಾಕರ ನ ತಂದೆ ಅಣ್ಣಪ್ಪ (ಅಚ್ಯುತ್ ಕುಮಾರ್) ಅವರ ಭಾರೀ ಒತ್ತಡ, ಇವನನ್ನು ಪೊಲೀಸ್ ಕಾನ್‌ಸ್ಟೆಬಲ್ ಆಗುವಂತೆ ಮಾಡುತ್ತದೆ. ಒಂದು ತಿಂಗಳಲ್ಲಿ, ಅವನ ಹಿರಿಯ ಅಧಿಕಾರಿ ಸಹದೇವ (ಪ್ರಮೋದ್ ಶೆಟ್ಟಿ) ನೀಡಿದ ಕೊಲೆ ರಹಸ್ಯವನ್ನು ಸುಲಭವಾಗಿ ಪರಿಹರಿಸುತ್ತಾನೆ. ಇದು ಅವನನ್ನು ಜನಪ್ರಿಯಗೊಳಿಸುತ್ತದೆ ಮತ್ತು ನೆರೆಹೊರೆಯಲ್ಲಿರುವ ಪೊಲೀಸ್ ಠಾಣೆಯಲ್ಲಿ ನಡೆಯುತ್ತಿರುವ ಮುಂದಿನ ದೊಡ್ಡ ದರೋಡೆಗಳನ್ನು ಪರಿಹರಿಸಲು ಇವನನ್ನು ಆಯ್ಕೆ ಮಾಡಲಾಗುತ್ತದೆ. ಒಂದು ದಿನ ಅವನ ಕಣ್ಣ ಎದುರಲ್ಲೇ ಲಾಕರ್ ಪೆಟ್ಟಿಗೆಯಲ್ಲಿ ಇದ್ದ ಚಿನ್ನ, ಹಣವೆಲ್ಲ ಕಾಣೆಯಾದಗ ಅವನು ಆತಂಕಗೊಳ್ಳುತ್ತಾನೆ. ದಿವಾಕರ ಮೊದಲು ಪಕ್ಷಿ ಸಾಕುವವನೊಬ್ಬನ್ನು ವಿಚಾರಿಸುತ್ತಾನೆ. ಅವನಿಂದ ಮರಕುಟಿಕ (ಯೋಗರಾಜ್ ಭಟ್)ನ ಬಗ್ಗೆ ತಿಳಿಯುತ್ತದೆ. ಮರಕುತಿಕನನ್ನು ವಿಚಾರಿಸಿದ ನಂತರ ಸೆಗಣಿ ಪಿಂಟೊವನ್ನು (ಸುಜಯ್ ಶಾಸ್ತ್ರಿ) ವಿಚಾರಿಸತ್ತಾನೆ. ನಂತರ  ಪ್ರಕರಣವನ್ನು ಪರಿಹರಿಸುವಾಗ, ಆ ಪ್ರದೇಶದಲ್ಲಿ ಕಳ್ಳ ಭಟ್ಟಿ ಮಾರುವ ಕುಸುಮಾ (ಹರಿಪ್ರಿಯಾ) ಮೇಲೆ ಇವನಿಗೆ ಪ್ರೀತಿ ಆಗುತ್ತದೆ. ತನಿಖೆ ನಡೆಸುತ್ತ ನಡೆಸುತ್ತಾ ಕುಸುಮಾಳ ಮೇಲೆಯೇ ಇವನಿಗೆ ಅನುಮಾನ ಬರುತ್ತದೆ. ಠಾಣೆಗಳು ಕಳುವಾದ ಎಲ್ಲ ದಿನವೂ ಕುಸುಮ ಬೇರೆ ಬೇರೆ ಹೆಸರುಗಳಲ್ಲಿ ಅಲ್ಲಿಗೆ ದೂರು ನೀಡಲು ಬಂದಿರುತ್ತಾಳೆ. ಎಲ್ಲ ಚುಕ್ಕೆಗಳನ್ನು ಜೋಡಿಸುತ್ತ ಹೋದಾಗ ದಿವಾಕರನಿಗೆ ಸತ್ಯ ಗೋಚರಿಸುತ್ತದೆ.  ಈ ಪ್ರಕರಣವನ್ನು ದಿವಾಕರ ಹೇಗೆ ಪರಿಹರಿಸುತ್ತಾನೆ ಎಂಬುದೇ ಈ ಚಿತ್ರದ ಸಾರಾಂಶ.

ಪಾತ್ರವರ್ಗ
 ರಿಷಬ್ ಶೆಟ್ಟಿ, ಡಿಟೇಕ್ಟಿವ್ ದಿವಾಕರನಾಗಿ
 ಹರಿಪ್ರಿಯಾ, ಕುಸುಮ ಆಗಿ
 ಅಚ್ಯುತ್ ಕುಮಾರ್, ಅಣ್ಣಪ್ಪ ಆಗಿ
 ಯೋಗರಾಜ್ ಭಟ್, ಮರಕುಟಿಕನಾಗಿ
 ಪ್ರಮೋದ್ ಶೆಟ್ಟಿ, ಇನ್ಸ್ಪೆಕ್ಟರ್ ಸಹದೇವನಾಗಿ
 ಸುಜಾಯ್ ಶಾಸ್ತ್ರಿ, ಸಗಣಿ ಪಿಂಟೋ ಆಗಿ
 ಶಿವಮಾಣಿ, ಮಂತ್ರವಾದಿ ಮೋಡಿ ಮಂಜಪ್ಪನಾಗಿ
 ದಿನೇಶ್ ಮಂಗಳೂರು, ಸೇಠ್ ಆಗಿ
 ಪಿ ಡಿ ಸತೀಶ್ ಚಂದ್ರ ಗುರುಪಾದನಾಗಿ
 ಪ್ರಕಾಶ್ ತುಮಿನಾಡ್, ಕಾನ್ಸ್ಟೇಬಲ್ ಖುರೇಷಿಯಾಗಿ

ಧ್ವನಿಸುರುಳಿ

ಬಿ.ಅಜನೀಶ್ ಲೋಕನಾಥ್ ಚಿತ್ರಕ್ಕೆ ಹಿನ್ನಲೆ ಸಂಗೀತ ಮತ್ತು ಹಾಡುಗಳನ್ನು ಸಂಯೋಜಿಸಿದ್ದಾರೆ. ಹಾಡುಗಳಿಗೆ ಸಾಹಿತ್ಯವನ್ನು ಯೋಗರಾಜ್ ಭಟ್ ಮತ್ತು ರಘು ನಡುವಳ್ಳಿ ಅವರು ಬರೆದಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
 
ಚಲನಚಿತ್ರಗಳು
ಕನ್ನಡ ಚಲನಚಿತ್ರಗಳು
ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ
ವರ್ಷ-೨೦೧೯ ಕನ್ನಡಚಿತ್ರಗಳು
ಉಗ್ರಂ

ಉಗ್ರಂ ಇದು ೨೦೧೪ ರ ಭಾರತೀಯ ಕನ್ನಡ ಭಾಷೆಯ ಚಿತ್ರವಾಗಿದ್ದು, ಪ್ರಶಾಂತ್ ನೀಲ್ ರವರು ಬರೆದು ನಿರ್ದೇಶಿಸಿದ್ದಾರೆ. ಇಂಕ್ಫೇನೆಟ್ ಫಿಲ್ಮ್ಸ್ ನಿರ್ಮಿಸಿದ ಚಿತ್ರದ ಸಂಗೀತವನ್ನು ರವಿ ಬಸ್ರೂರ್ ಸಂಯೋಜಿಸಿದ್ದಾರೆ. ಈ ಚಿತ್ರದಲ್ಲಿ ಶ್ರೀಮುರಳಿ ಮತ್ತು ಹರಿಪ್ರಿಯಾ ಮುಖ್ಯ ಭೂಮಿಕೆಯಲ್ಲಿ ಕಾಣಿಸಿಕೊಂಡರೆ, ತಿಲಕ್ ಶೇಖರ್, ಅತುಲ್ ಕುಲಕರ್ಣಿ, ಅವಿನಾಶ್ ಮತ್ತು ಜೈ ಜಗದೀಶ್ ಪೋಷಕ ಪಾತ್ರಗಳಲ್ಲಿ ಅಭಿನಯಸಿದ್ದಾರೆ. ಭುವನ್ ಗೌಡ ಛಾಯಾಗ್ರಹಿಸಿರುವ ಈ ಚಿತ್ರದಲ್ಲಿ ರಾಮ್-ಲೀಲಾ ಖ್ಯಾತಿಯ ರವಿ ವರ್ಮನ್ ಅತಿಥಿ ಛಾಯಾಗ್ರಾಹಕರಾಗಿ ಕೆಲಸ ಮಾಡಿದ್ದಾರೆ. ಈ ಚಿತ್ರವು ಚಿತ್ರಮಂದಿರಗಳಲ್ಲಿ ೧೫೦ ದಿನಗಳ ಕಾಲ ಪ್ರದರ್ಶನ ಗೊಂಡು, ಕೆಲವು ಕಡೆಯಲ್ಲಿ ಮರುಬಿಡುಗಡೆ ಕೂಡ ಆಗಿತ್ತು. ವಿಮರ್ಶಕರ ಸಕಾರಾತ್ಮಕ ಅಭಿಪ್ರಾಯದಿಂದ ಈ ಚಿತ್ರವು ೨೦೧೪ ಅತ್ಯುತ್ತಮ ಚಿತ್ರಗಳ ಪಟ್ಟಿಯಲ್ಲಿ ಸ್ಥಾನ ಪಡೆದಿತ್ತು.

ಇದರ ಮುಂದಿನ ಅಧ್ಯಾಯ ಉಗ್ರಂ ವೀರಮ್ ಅನ್ನು ೨೦೧೫ರಲ್ಲೇ ಘೋಷಿಸಲಾಗಿತ್ತು. ಈ ಚಿತ್ರವು ಓಡಿಯಾ ಭಾಷೆಗೆ ಅಗಸ್ತ್ಯ ಎಂಬ ಹೆಸರಲ್ಲಿ ರೀಮೇಕ್ ಆಗಿತ್ತು.

ಇದು ಭಾರತ್ ಗೋಲ್ಡ್ ಮೈನ್ಸ್ನ ಸೈನೈಡ್ ಡಂಪ್ನಲ್ಲಿ ಚಿತ್ರಿಸಿದ ಮೊದಲ ಚಲನಚಿತ್ರ. ಈ ಚಿತ್ರವನ್ನು ಚಿಂತಾಮಣಿ, ಕೋಲಾರ, ಮೈಸೂರು, ಗರಿಗೇಶ್ವರಿ, ನದಿಗ್ರಾಮ ಮತ್ತು ಬೆಂಗಳೂರಿನಲ್ಲಿ ಚಿತ್ರೀಕರಿಸಲಾಗಿದೆ. ಈ ಚಿತ್ರದಲ್ಲಿ ಸಂದರ್ಭಕ್ಕೆ ತಕ್ಕಂತೆ ೮ ಬೇರೆ ಬೇರೆ ಕ್ಯಾಮರಗಳನ್ನು ಬಳಿಸಲಾಗಿದೆ.

ಚಿತ್ರದ ಟ್ರೇಲರ್ ಅನ್ನು ೨೫ ನವೆಂಬರ್ ೨೦೧೩ ರಂದು ಯೂಟ್ಯೂಬ್ನಲ್ಲಿ ಬಿಡುಗಡೆ ಮಾಡಲಾಯಿತು. ಚಿತ್ರಪ್ರಿಯರು ಹಾಗೂ ವಿಮರ್ಶಕರಿಂದ ಸಕಾರಾತ್ಮಕ ಅಭಿಪ್ರಾಯಯನ್ನು ಪಡೆದಿತ್ತು.
ಈ ಚಿತ್ರವು ಕರ್ನಾಟಕದ ಬಾಕ್ಸ್ ಆಫೀಸ್ ನಲ್ಲಿ ಮೊದಲ ವಾರವೇ ೩೦ ಕೋಟಿ ರೂಪಾಯಿಗಳನ್ನು ಕಲೆಹಾಕಿತು.

ಸಾರಾಂಶ
ಪ್ರಭಾಕರ (ಜೈ ಜಗದೀಶ್) ಮತ್ತು ಶಿವರುದ್ರಲಿಂಗಯ್ಯ (ಅವಿನಾಶ್) ಕುಟುಂಬವು ಬಹಳ ಹಿಂದಿನಿಂದಲೂ ಘರ್ಷಣೆಯನ್ನು ಹೊಂದಿದೆ. ಪ್ರಭಾಕರನ ಮಗಳು ನಿತ್ಯಾ (ಹರಿಪ್ರಿಯಾ) ತಾಯಿಯ ಸಮಾಧಿಯನ್ನು ನೋಡಲು ಆಸ್ಟ್ರೇಲಿಯಾದಿಂದ ಭಾರತಕ್ಕೆ ಮರಳುತ್ತಾಳೆ. ಗೂಂಡಾಗಳಿಂದ ಅವಳನ್ನು ಅಪಹರಿಸುತ್ತಾರೆ. ಅಗಸ್ತ್ಯ (ಶ್ರೀಮುರಳಿ) ಅವಳನ್ನು ಗೂಂಡಾಗಳಿಂದ ರಕ್ಷಿಸುತ್ತಾನೆ.

ಅಗಸ್ತ್ಯನು ತನ್ನ ಗೆಳೆಯ ಬಾಲಾ (ತಿಲಕ್ ಶೇಖರ್) ರೊಂದಿಗೆ ಮುಘೋರ್ನಲ್ಲಿ ಹುಟ್ಟಿ ಬೆಳೆದ. ಮೊಘೋರ್‌ನನ್ನು ರಕ್ತಸಿಕ್ತ ಭೂಗತ ಲೋಕವು ಆಳುತ್ತದೆ. ಅಗಾಸ್ತ್ಯ ಮತ್ತು ಬಾಲಾ ಮೊಘೋರ್‌ನನ್ನು ನಿಯಂತ್ರಿಸಲು ಭೂಗತ ಲೋಕಕ್ಕೆ ಹೆಜ್ಜೆ ಹಾಕುತ್ತಾರೆ. ಅವರ ವ್ಯತ್ಯಾಸ ಮಾರ್ಗಗಳು ಅವರ ನಡುವೆ ಘರ್ಷಣೆಯನ್ನು ಸೃಷ್ಟಿಸುತ್ತವೆ. ಅಗಸ್ತ್ಯನು ಮುಘೋರ್ ಅನ್ನು ಬಿಟ್ಟು ತಾಯಿಯೊಂದಿಗೆ ಶಾಂತಿಯುತವಾಗಿ ವಾಸಿಸುತ್ತಾನೆ.

ಆದರೆ ನಿತ್ಯಳ ಮೇಲೆ ಅವನಿಗಾದ ಪ್ರೀತಿ ಮತ್ತು ಅವಳನ್ನು ರಕ್ಷಿಸಲೇ ಬೇಕಾದ ಅನಿವಾರ್ಯತೆ ಬಂದ ಕಾರಣ ಅವನು ಮತ್ತೆ ಮುಘೋರಿನ ಕಡೆಗೆ ಮರಳಲು ನಿರ್ಧಾರ ಮಾಡುತ್ತಾನೆ. ಆದರೆ ತನ್ನ ತಾಯಿಗೆ ಮತ್ತೆಂದು ಅಲ್ಲಿಗೆ ಹಿಂತಿರುಗುವುದಿಲ್ಲ ಎಂದು ಕೊಟ್ಟ ಮಾತಿನಿಂದಾಗಿ ಹಿಂದೇಟು ಹಾಕುತ್ತಾನೆ. ಆದರೆ ಅಗಸ್ತ್ಯನ ತಾಯಿ ನಿತ್ಯಳನ್ನು ಕಾಪಾಡಲು ಮುಘೋರಿಗೆ ತೆರಳಲು ಅನುಮತಿಯನ್ನು ಕೊಡುತ್ತಾರೆ.

ಅಗಸ್ತ್ಯ ಮುಘೋರಿಗೆ ಹಿಂದಿರುಗುತ್ತಿರುವ ವಿಷಯ ಕೇಳಿ ಅವನ ಹಳೆಯ ವೈರಿಗಳಿಗೆ ಬಹಳ ಸಂತೋಷವಾಗುತ್ತದೆ. ಅಗಸ್ತ್ಯ ಮುಘೋರಿಗೆ ತೆರಳಿ ಅಲ್ಲಿಂದ ನಿತ್ಯಳನ್ನು ಬಿಡಿಸಿಕೊಳ್ಳುತ್ತಾನೆ. ಆದರೆ ಆಗ ಬಾಲ ಎದುರಾಗುತ್ತಾನೆ. ತನ್ನ ತಮ್ಮನ್ನು ಕೊಂಡಿದ್ದ ಸಿಟ್ಟಿದ್ದರೂ ಅಗಸ್ತ್ಯನ ಮೇಲಿನ ಸ್ನೇಹದಿಂದಾಗಿ ಅವನನ್ನು ಮತ್ತೆಂದೂ ಹಿಂದಿರುಗದಂತೆ ಹೇಳಿ ಕಳಿಸಿಕೊಡುತ್ತಾನೆ.

ಪಾತ್ರವರ್ಗ
 ಶ್ರೀಮುರಳಿ, ಅಗಸ್ತ್ಯನಾಗಿ
 ಹರಿಪ್ರಿಯಾ, ನಿತ್ಯಾ ಆಗಿ
 ತಿಲಕ್ ಶೇಖರ್, ಬಾಲ ಆಗಿ
 ಅತುಲ್ ಕುಲಕರ್ಣಿ, ಧೀರಜ್ ಆಗಿ
 ಅವಿನಾಶ್, ಶಿವರುದ್ರಲಿಂಗಯ್ಯನಾಗಿ
 ಜೈ ಜಗದೀಶ್, ಪ್ರಭಾಕರ ಆಗಿ
 ಪದ್ಮಜಾ ರಾವ್, ಅಗಸ್ತ್ಯನ ತಾಯಿ ಆಗಿ
 ಮಿತ್ರ, ಮಲ್ಲನಾಗಿ

ಧ್ವನಿಸುರುಳಿ

ರವಿ ಬಸ್ರೂರ್ ಚಿತ್ರಕ್ಕಾಗಿ ಸ್ಕೋರ್ ಮತ್ತು ಹಾಡುಗಳನ್ನು ಸಂಯೋಜಿಸಲು ಸಹಿ ಮಾಡಿದ್ದಾರೆ. ಹಾಡುಗಳಿಗೆ ಸಾಹಿತ್ಯವನ್ನು ರಾಮ್ ನಾರಾಯಣ, ಸರ್ವೇಶ ಮತ್ತು ರವಿ ಬಸ್ರೂರು ಅವರು ಬರೆದಿದ್ದಾರೆ.

ಉಲ್ಲೇಖಗಳು

ಬಾಹ್ಯ ಕೊಂಡಿಗಳು
 
ಚಲನಚಿತ್ರಗಳು
ಕನ್ನಡ ಚಲನಚಿತ್ರಗಳು
ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ
ವರ್ಷ-೨೦೧೪ ಕನ್ನಡಚಿತ್ರಗಳು
ಟಿ. ಎನ್. ಶೇಷನ್

ತಿರುನೆಲ್ಲೈ ನಾರಾಯಣ ಅಯ್ಯರ್ ಶೇಷನ್ (1932-2019) ಭಾರತದ ಮಾಜಿ ಚುನಾವಣಾ ಆಯುಕ್ತರು (1990-96).

ಜೀವನ
1932ರಲ್ಲಿ ಕೇರಳದ ಪಾಲ್ಘಾಟ್‍ನಲ್ಲಿ ಜನಿಸಿದರು. ಮದ್ರಾಸ್‌ ವಿಶ್ವವಿದ್ಯಾನಿಲಯದಲ್ಲಿ ಭೌತಶಾಸ್ತ್ರದಲ್ಲಿ ಸ್ನಾತಕೋತ್ತರ ಪದವಿ ಪಡೆದು, ಅನಂತರ ಅಮೆರಿಕದ ಹಾರ್ವರ್ಡ್ ವಿಶ್ವವಿದ್ಯಾನಿಲಯದಿಂದ ಸಾರ್ವಜನಿಕ ಆಡಳಿತದಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ಭಾರತಕ್ಕೆ ಮರಳಿದ ಇವರು ಐ.ಎ.ಎಸ್. ಅಧಿಕಾರಿಯಾಗಿ ಸೇವೆ ಆರಂಭಿಸಿದರು.

ಚುನಾವಣಾ ವ್ಯವಸ್ಥೆಯ ಸುಧಾರಣೆ
ಇವರು ಅಧಿಕಾರ ವಹಿಸಿಕೊಂಡ ಪ್ರಾರಂಭದಲ್ಲೇ ದೇಶದ ಚುನಾವಣಾ ವ್ಯವಸ್ಥೆಯನ್ನು ವಿಶ್ಲೇಷಿಸಿ, ಅದರಲ್ಲಿದ್ದ ನೂರಾರು ದೋಷಗಳನ್ನು ಗುರುತಿಸಿದರು. ಇವುಗಳ ನಿವಾರಣೆಗೆ ಶಾಸನಾತ್ಮಕ ಸುಧಾರಣೆಗಳನ್ನು ತರಲು ಖಚಿತವಾಗಿ ಪ್ರಯತ್ನಿಸಿದರು. ಚುನಾವಣಾ ಆಯೋಗಕ್ಕಿರುವ ಸಂವಿಧಾನದತ್ತ ಅಧಿಕಾರವನ್ನು ಬಳಸಿ ಚುನಾವಣಾ ಸಮಸ್ಯೆಗಳನ್ನು ಹಂತಹಂತವಾಗಿ ತೊಡೆದು ಹಾಕತೊಡಗಿದರು.

ಪ್ರಶಸ್ತಿ, ನನ್ಮಾನಗಳು
ಇವರು ಸಲ್ಲಿಸಿದ ಸೇವೆಗಾಗಿ ರ್ಯಾಮನ್ ಮ್ಯಾಗ್ಸೇಸೆ ಪ್ರಶಸ್ತಿ ಲಭಿಸಿದೆ (1996).

ಇತರ ಮಾಹಿತಿ
ಅವರು ಮೈ ಬರ್ಡ್‍ನ್ಡ್ ಹಾರ್ಟ್ ಎಂಬ ಅನುಭವ ಕಥನವನ್ನು ಬರೆದಿದ್ದಾರೆ.

ನಿಧನ
೧೦ ನವೆಂಬರ್ ೨೦೧೯ ರಂದು ಹೃದಯಾಘಾತದಿಂದ ನಿಧನರಾದರು.

ಉಲ್ಲೇಖಗಳು

ಭಾರತದ ಪ್ರಸಿದ್ಧ ವ್ಯಕ್ತಿಗಳು
೧೯೩೨ ಜನನ
೨೦೧೯ ನಿಧನ
ಮ್ಯಾಗ್ಸೆಸೆ ಪ್ರಶಸ್ತಿ ಪುರಸ್ಕೃತರು
ರೂಪಾಂತರ

ರೂಪಾಂತರ ಎಂದರೆ ಪ್ರಾಣಿಬೆಳೆವಣಿಗೆಯ ಆರಂಭಿಕ ಹಂತಗಳಲ್ಲಿ ದೇಹದ ರೂಪ ಸಂಪೂರ್ಣವಾಗಿಯೂ ಸ್ಪಷ್ಟವಾಗಿಯೂ ಬದಲಾಗುವ ಪ್ರಕ್ರಿಯೆ (ಮೆಟಮಾರ್ಫೊಸಿಸ್). ಪರ್ಯಾಯ ಪದ: ರೂಪ ಪರಿವರ್ತನೆ. ಅನೇಕ ಅಕಶೇರುಕಗಳ, ಬಹುತೇಕ ಉಭಯಜೀವಿಗಳ ಮತ್ತು ಕೆಲವು ಮೀನುಗಳ ಜೀವನಚಕ್ರಗಳಲ್ಲಿ ಘಟಿಸುವ ಸಾಮಾನ್ಯ ವಿದ್ಯಮಾನ. ರೂಪಾಂತರಾವಧಿ ಆಗಬೇಕಾದ ಬದಲಾವಣೆಯ ಸಂಕೀರ್ಣತೆಯನ್ನು ಅವಲಂಬಿಸಿದೆ. ಇದು ಅನೇಕ ಮಧ್ಯಂತರ ಹಂತಗಳಲ್ಲಿ ನಿಧಾನವಾಗಿಯೂ ಒಂದೇ ಹಂತದಲ್ಲಿ ವೇಗವಾಗಿಯೂ ಜರಗಬಹುದು. ಎರಡನೆಯ ಬಗೆಯ ರೂಪಾಂತರಣದಲ್ಲಿ, ವಿಶೇಷವಾಗಿ ಲಾರ್ವ ಮತ್ತು ವಯಸ್ಕ ಅವಸ್ಥೆಯ ನಡುವಣ ವ್ಯತ್ಯಾಸ ಅಧಿಕವಾಗಿದ್ದಾಗ, ಎಲ್ಲ ವಿಶಿಷ್ಟ ಅಂಗಗಳೂ ಸೇರಿದಂತೆ ಲಾರ್ವದೇಹದ ಅನೇಕ ಭಾಗಗಳು ವಿಘಟಿಸುತ್ತವೆ. ಅದೇ ಕಾಲದಲ್ಲಿ ವಯಸ್ಕ ಅಂಗಾಂಗಳು ರೂಪುಗೊಳ್ಳುತ್ತವೆ. ಸಾಮಾನ್ಯವಾಗಿ ಆ ತನಕ ನಿಷ್ಕ್ರಿಯವಾಗಿದ್ದ ಕೋಶಸಮೂಹದಿಂದ ಇವು ರೂಪುಗೊಳ್ಳುತ್ತವೆ. ಈ ವಿದ್ಯಮಾನವೇ ಊತಕ ಕ್ಷಯ ರೂಪಾಂತರ (ನೆಕ್ರೊಬಯಾಟಿಕ್ ಮೆಟಮಾರ್ಫೊಸಿಸ್).

ನಿಧಾನವಾಗಿ ಮತ್ತು ವೇಗವಾಗಿ ಜರಗುವ ರೂಪಾಂತರಗಳೆರಡಕ್ಕೂ ದೃಷ್ಟಾಂತಗಳು ಕೀಟಜಗತ್ತಿನಲ್ಲಿವೆ. ಜಿರಲೆ ಮತ್ತು ಮಿಡಿತೆಯಂಥ ಆದಿಮ ಕೀಟಗಳಲ್ಲಿ ರೂಪಾಂತರ ನಿಧಾನವಾಗಿ ಜರಗುತ್ತದೆ. ಇವುಗಳ ಲಾರ್ವಗಳಿಗೆ ಅಪ್ಸರೆ ಕೀಟ (ನಿಂಫ್) ಎಂಬ ಹೆಸರೂ ಉಂಟು. ದೇಹ ರಚನೆ ಮತ್ತು ಆಹಾರಾಭ್ಯಾಸದಲ್ಲಿ ಬಹುತೇಕ ವಯಸ್ಕ ಕೀಟಗಳನ್ನು ಹೋಲುವ ಇವಕ್ಕೆ ರೆಕ್ಕೆಗಳಿರುವುದಿಲ್ಲ ಹಾಗೂ ಲಿಂಗಾಂಗಳ ಬೆಳೆವಣಿಗೆ ಅಪೂರ್ಣವಾಗಿರುತ್ತದೆ. ನಿರ್ಮೋಚನೆ (ಮೋಲ್ಟಿಂಗ್) ಅಥವಾ ಪೊರೆಬಿಡುವಿಕೆ (ಶೆಡ್ಡಿಂಗ್) ಪ್ರಕ್ರಿಯೆಗಳ ಮುಖೇನ ಇವು ನಿಧಾನವಾಗಿ ವಯಸ್ಕ ಕೀಟಗಳಾಗುತ್ತವೆ.

ಜೀರುಂಡೆ, ಚಿಟ್ಟೆ, ಕಣಜ ಮುಂತಾದ ಕೀಟಗಳಲ್ಲಿ ರೂಪಾಂತರ ವೇಗವಾಗಿ ಜರಗುತ್ತದೆ. ಇವುಗಳ ಲಾರ್ವಗಳೇ ಕಂಬಳಿಹುಳುಗಳು (ಕ್ಯಾಟರ್‍ಪಿಲರ್). ಈ ಲಾರ್ವಗಳಿಗೂ ವಯಸ್ಕ ಕೀಟಗಳಿಗೂ ಅಗಾಧ ವ್ಯತ್ಯಾಸಗಳಿವೆ. ಎಂದೇ, ರೂಪಾಂತರ ಪ್ರಕ್ರಿಯೆ ಕೋಶಾವಸ್ಥೆ (ಪ್ಯೂಪಾವಸ್ಥೆ) ಎಂಬ ಮಧ್ಯಂತರ ಹಂತದಲ್ಲಿ ಒಮ್ಮೆಗೇ ಜರಗುತ್ತದೆ. ಲಾರ್ವಗಳು ತಮ್ಮ ಸುತ್ತಲೂ ಕೋಶವೊಂದನ್ನು ತಾವೇ ನಿರ್ಮಿಸಿಕೊಂಡು ಆಹಾರಸೇವನೆ ಹಾಗೂ ಯಾವುದೇ ಚಲನೆ ಇಲ್ಲದೆ ಗಾಢ ನಿದ್ದೆಗೈಯುವ ಹಂತ ಇದು. ಇದರಲ್ಲಿ, ಲಾರ್ವಾಂಗಗಳು ನಾಶವಾಗಿ ವಯಸ್ಕಾಂಗಗಳು ಸೃಷ್ಟಿಯಾಗುತ್ತವೆ. ಲಾರ್ವದ ಚರ್ಮ ಮತ್ತು ಅನ್ನನಾಳದ ಬಹುಭಾಗ ನಾಶವಾಗುವುದೂ ಉಂಟು. ಸಂಪೂರ್ಣ ಪರಿವರ್ತನೆ ಆದ ಬಳಿಕ ಕೋಶವನ್ನು ಭೇದಿಸಿ ವಯಸ್ಕ ಕೀಟಗಳು ಹೊರಬರುತ್ತವೆ.

ಚರ್ಮಕವಚವುಳ್ಳ ಮೃದ್ವಂಗಿಗಳ (ಟ್ಯೂನಿಕಲ್) ಲಾರ್ವಗಳಲ್ಲಿ ಜರಗುವ ಊತಕ ಕ್ಷಯ ರೂಪಾಂತರದಲ್ಲಿ ವಯಸ್ಕ ಗಂಟಲ ಕುಹರ (ಫ್ಯಾರಿಂಜಿಯಲ್ ಕ್ಯಾವಿಟಿ) ರೂಪುಗೊಳ್ಳುತ್ತಿರುವಾಗಲೇ ಆದಿಮ ಬೆನ್ನುಹುರಿ (ನೋಟೊಕಾರ್ಡ್) ಮತ್ತು ಊತಕಗಳೂ ಸೇರಿದಂತೆ ಬಾಲವೂ ಆದಿಮ ಮಿದುಳಿನ ಬಹುಭಾಗವೂ ನಾಶವಾಗುತ್ತವೆ. ಚೋಂದಕಪ್ಪೆ ಅಥವಾ ಗೊದಮೊಟ್ಟೆ (ಟ್ಯಾಡ್‍ಪೋಲ್) ಕಪ್ಪೆಯಾಗಿ ರೂಪಾಂತರಗೊಳ್ಳುವಾಗಲೂ ವಯಸ್ಕ ಅಂಗಗಳ ರೂಪಣೆ ಹಾಗೂ ಬಾಲ, ಈಜುರೆಕ್ಕೆ ಮುಂತಾದ ಆದಿಮ ಅಂಗಗಳ ನಾಶ ಏಕಕಾಲದಲ್ಲಿ ಆಗುತ್ತದೆ.

ಯುಕ್ತ ಕಾಲಗಳಲ್ಲಿ ಯುಕ್ತ ಗ್ರಂಥಿಗಳು ಸ್ರವಿಸುವ ವಿಭಿನ್ನ ಹಾರ್ಮೋನುಗಳು ರೂಪಾಂತರಾವಧಿಯ ಸುವ್ಯವಸ್ಥಿತ ಹಾಗೂ ಸುಸಂಘಟಿತ ಬದಲಾವಣೆಗಳಿಗೆ ಚಾಲನೆ ನೀಡುತ್ತವೆ.

ಗ್ರಂಥಸೂಚಿ
 Davies, R.G. (1998). Outlines of Entomology. Chapman and Hall. Second Edition. Chapter 3.
 Williamson D.I. (2003). The Origins of Larvae. Kluwer.

ಪ್ರಾಣಿ ಅಂಗರಚನಾಶಾಸ್ತ್ರ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಿಶ್ರಣ

ರಸಾಯನಶಾಸ್ತ್ರದಲ್ಲಿ, ಮಿಶ್ರಣ ಎಂದರೆ ಭೌತಿಕವಾಗಿ ಸೇರಿಸಲಾದ ಎರಡು ಅಥವಾ ಹೆಚ್ಚು ಭಿನ್ನ ವಸ್ತುಗಳಿಂದ ತಯಾರಾದ ವಸ್ತು. ಮಿಶ್ರಣವು ಎರಡು ಅಥವಾ ಹೆಚ್ಚು ವಸ್ತುಗಳ ಭೌತಿಕ ಸಂಯೋಜನೆಯಾಗಿದ್ದು, ಸ್ವಸ್ವರೂಪಗಳು ಹಾಗೆಯೇ ಉಳಿದಿರುತ್ತವೆ ಮತ್ತು ವಸ್ತುಗಳನ್ನು ದ್ರಾವಣಗಳು, ತೇಲಣ ಹಾಗೂ ಕಲಿಲಗಳ ರೂಪದಲ್ಲಿ ಬೆರೆಸಲಾಗುತ್ತದೆ.

ಮಿಶ್ರಣಗಳು ಮೂಲಧಾತುಗಳು ಹಾಗೂ ಸಂಯುಕ್ತಗಳಂತಹ ರಾಸಾಯನಿಕ ವಸ್ತುಗಳ ಯಾಂತ್ರಿಕ ಬೆರಕೆ ಅಥವಾ ಮಿಶ್ರಮಾಡುವಿಕೆಯ ಒಂದು ಉತ್ಪನ್ನವಾಗಿರುತ್ತವೆ, ಆದರೆ ರಾಸಾಯನಿಕ ಬಂಧ ಅಥವಾ ರಾಸಯನಿಕ ಬದಲಾವಣೆ ಇರುವುದಿಲ್ಲ, ಮತ್ತು ಹಾಗಾಗಿ ಪ್ರತಿಯೊಂದು ಘಟಕಾಂಶ ವಸ್ತುವು ತನ್ನ ಸ್ವಂತದ ರಾಸಾಯನಿಕ ಗುಣಗಳು ಹಾಗೂ ರಚನೆಯನ್ನು ಉಳಿಸಿಕೊಂಡಿರುತ್ತದೆ.

ಉಲ್ಲೇಖಗಳು 

ರಸಾಯನಶಾಸ್ತ್ರ
ಕ್ರೌರ್ಯ

ಕ್ರೌರ್ಯವು ವೇದನೆಯನ್ನು ಉಂಟುಮಾಡುವಲ್ಲಿ ಅನುಭವಿಸುವ ಸಂತೋಷ ಅಥವಾ ಸ್ಪಷ್ಟ ಪರಿಹಾರವು ಸರಾಗವಾಗಿ ಲಭ್ಯವಿದ್ದರೂ ಮತ್ತೊಬ್ಬರ ವೇದನೆಯ ಸಂಬಂಧವಾಗಿ ನಿಷ್ಕ್ರಿಯತೆ ಹೊಂದಿರುವುದು. ಹಿಂಸಾನಂದವನ್ನು ಕೂಡ ಈ ಕ್ರಿಯೆ ಅಥವಾ ಪರಿಕಲ್ಪನೆಯ ರೂಪಕ್ಕೆ ಸಂಬಂಧಿಸಬಹುದು. ವೇದನೆಯನ್ನು ಉಂಟುಮಾಡುವ ಕ್ರೂರ ರೀತಿಗಳು ಹಿಂಸೆಯನ್ನು ಒಳಗೊಳ್ಳಬಹುದು, ಆದರೆ ಒಂದು ಕ್ರಿಯೆಯು ಕ್ರೂರವಾಗಿರಲು ನಿಶ್ಚಯಾತ್ಮಕ ಹಿಂಸೆಯು ಅತ್ಯಗತ್ಯವಿಲ್ಲ. ಉದಾಹರಣೆಗೆ, ಒಬ್ಬ ವ್ಯಕ್ತಿಯು ನೀರಿನಲ್ಲಿ ಮುಳುಗಿ ಸಹಾಯ ಬೇಡುತ್ತಿರಲು ಮತ್ತೊಬ್ಬ ವ್ಯಕ್ತಿಯು ಯಾವುದೇ ಹಾನಿ ಅಥವಾ ಅಪಾಯವಿಲ್ಲದೇ ಸಹಾಯ ಮಾಡುವುದು ಸಾಧ್ಯವಿದ್ದರೂ, ಕೇವಲ ನಿರಾಸಕ್ತಿ ಅಥವಾ ಪ್ರಾಯಶಃ ಚೇಷ್ಟೆಸಹಿತ ಮೋಜಿನಿಂದ ನೋಡುತ್ತಿದ್ದರೆ, ಆ ವ್ಯಕ್ತಿಯು ಹಿಂಸಾತ್ಮಕದ ಬದಲು ಕ್ರೂರವಾಗಿರುತ್ತಾನೆ.

"ಪ್ರತಿಯೊಂದು ಇತರ ದುರ್ಗುಣದಂತೆ ಕ್ರೌರ್ಯಕ್ಕೆ ಅದರ ಸ್ವಂತದಾಚೆಗಿನ ಯಾವುದೇ ಉದ್ದೇಶ ಬೇಕಾಗಿಲ್ಲ; ಅದಕ್ಕೆ ಕೇವಲ ಅವಕಾಶದ ಅಗತ್ಯವಿದೆ" ಎಂದು ಜಾರ್ಜ್ ಈಲಿಯಟ್ ಹೇಳಿದನು.

ಉಲ್ಲೇಖಗಳು 

ನೀತಿಶಾಸ್ತ್ರ
ಮಕ್ಕಳ ದಿನಾಚರಣೆ (ಭಾರತ)

ಮಕ್ಕಳ ದಿನಾಚರಣೆ ವಿಶೇಷ ದಿನವಾಗಿದ್ದು, ಮಕ್ಕಳ ಹಕ್ಕುಗಳು, ಆರೈಕೆ ಮತ್ತು ಶಿಕ್ಷಣದ ಬಗ್ಗೆ ಜಾಗೃತಿ ಮೂಡಿಸಲು ಭಾರತದಾದ್ಯಂತ ಆಚರಿಸಲಾಗುತ್ತದೆ. ಇದನ್ನು ಪ್ರತಿವರ್ಷ ನವೆಂಬರ್ ೧೪ ರಂದು ಭಾರತದ ಮೊದಲ ಪ್ರಧಾನ ಮಂತ್ರಿ ಜವಾಹರಲಾಲ್ ನೆಹರು ಅವರಿಗೆ ಗೌರವವಾಗಿ ಆಚರಿಸಲಾಗುತ್ತದೆ, ಮಕ್ಕಳಲ್ಲಿ ಚಾಚಾ ನೆಹರೂ ಎಂದು ಪ್ರೀತಿಯಿಂದ ಕರೆಯುತ್ತಾರೆ, ಅವರು ಮಕ್ಕಳು ಶಿಕ್ಷಣವನ್ನು ಪೂರೈಸಬೇಕೆಂದು ಸಲಹೆ ನೀಡಿದರು. ಇಂದು, ಭಾರತದಾದ್ಯಂತ ಮಕ್ಕಳಿಗಾಗಿ ಅನೇಕ ಶೈಕ್ಷಣಿಕ ಮತ್ತು ಪ್ರೇರಕ ಕಾರ್ಯಕ್ರಮಗಳನ್ನು ನಡೆಸಲಾಗುತ್ತದೆ. 

ಭಾರತದಲ್ಲಿ ಮಕ್ಕಳ ದಿನಾಚರಣೆಯ ಆಚರಣೆಯು ೧೯೫೬ ರ ಹಿಂದಿನದು. ಪಂ. ಜವಾಹರಲಾಲ್ ನೆಹರು, ಭಾರತವು ಮಕ್ಕಳ ದಿನವನ್ನು ನವೆಂಬರ್ ೨೦ ರಂದು ಆಚರಿಸಿತು (ವಿಶ್ವಸಂಸ್ಥೆಯು ಸಾರ್ವತ್ರಿಕ ಮಕ್ಕಳ ದಿನವೆಂದು ಆಚರಿಸಿದ ದಿನಾಂಕ).  ಜವಾಹರಲಾಲ್ ನೆಹರೂ ಅವರ ನಿಧನದ ನಂತರ ಅವರ ಜನ್ಮ ದಿನಾಚರಣೆಯನ್ನು ಭಾರತದಲ್ಲಿ ಮಕ್ಕಳ ದಿನವನ್ನಾಗಿ ಆಚರಿಸಲಾಗುತ್ತದೆ.  ಅವರು ಮಕ್ಕಳೊಂದಿಗೆ ಚಾಚಾ ನೆಹರು ಎಂದು ಬಹಳ ಜನಪ್ರಿಯರಾಗಿದ್ದರಿಂದ ಇದನ್ನು ಮಾಡಲಾಯಿತು, ಆದ್ದರಿಂದ, ಭಾರತದ ಮೊದಲ ಪ್ರಧಾನ ಮಂತ್ರಿ ಜವಾಹರಲಾಲ್ ನೆಹರೂ ಅವರಿಗೆ ವಿದಾಯ ಹೇಳಲು ಸಂಸತ್ತಿನಲ್ಲಿ ನಿರ್ಣಯವನ್ನು ಅಂಗೀಕರಿಸಲಾಯಿತು.

ಉಲ್ಲೇಖ
ವಿಚಾರಣೆ

ಕಾನೂನಿನಲ್ಲಿ, ವಿಚಾರಣೆ ಎಂದರೆ ಒಂದು ವಿವಾದದಲ್ಲಿ ಭಾಗಿಯಾಗಿರುವ ಪಕ್ಷಗಳು (ಸಾಕ್ಷ್ಯಾಧಾರದ ರೂಪದಲ್ಲಿ) ಮಾಹಿತಿಯನ್ನು ಪ್ರಸ್ತುತಪಡಿಸಲು ನ್ಯಾಯಮಂಡಳಿಯಲ್ಲಿ (ಹಕ್ಕುಗಳು ಅಥವಾ ವಿವಾದಗಳನ್ನು ನಿರ್ಣಯ ಮಾಡುವ ಪ್ರಾಧಿಕಾರವಿರುವ ವಿಧ್ಯುಕ್ತ ಸ್ಥಳ) ಒಟ್ಟಿಗೆ ಸೇರುವುದು. ನ್ಯಾಯಾಲಯವು ನ್ಯಾಯಮಂಡಳಿಯ ಒಂದು ರೂಪವಾಗಿದೆ. ಒಬ್ಬ ನ್ಯಾಯಾಧೀಶ, ನ್ಯಾಯದರ್ಶಿ ಮಂಡಲಿ, ಅಥವಾ ಗೊತ್ತುಪಡಿಸಿದ ಬೇರೆ ವಾಸ್ತವಾಂಶ ವಿಚಾರಣಾಧಿಕಾರಿಯ ಮುಂದೆ ನಡೆಯಬಹುದಾದ ನ್ಯಾಯಮಂಡಳಿಯು ಅವರ ವಿವಾದದ ತೀರ್ಮಾನವನ್ನು ನೆರವೇರಿಸುವ ಗುರಿಹೊಂದಿರುತ್ತದೆ.

ವಿಚಾರಣೆಯು ಸಮುದಾಯದ ಸದಸ್ಯರ ಗುಂಪಿನ ಎದುರು ನಡೆದಾಗ ಅದನ್ನು ನ್ಯಾಯದರ್ಶಿ ಮಂಡಲಿ ಎದುರಿನ ವಿಚಾರಣೆ ಎಂದು ಕರೆಯಲಾಗುತ್ತದೆ. ವಿಚಾರಣೆಯು ಸಂಪೂರ್ಣವಾಗಿ ಕೇವಲ ಒಬ್ಬ ನ್ಯಾಯಾಧೀಶನ ಎದುರು ನಡೆದಾಗ, ಅದನ್ನು ನ್ಯಾಯಪೀಠದ ಎದುರಿನ ವಿಚಾರಣೆ ಎಂದು ಕರೆಯಲಾಗುತ್ತದೆ.

ಉಲ್ಲೇಖಗಳು 

ಕಾನೂನು ಪ್ರಕ್ರಿಯೆ
ಕೆ. ಪರಶರನ್

ಕೆ.ಪರಶರನ್ (ಜನನ ೯ ಅಕ್ಟೋಬರ್ ೧೯೨೭) ಇವರು ಭಾರತದ ವಕೀಲರು. ಇವರು ೧೯೭೬ ರಲ್ಲಿ ರಾಷ್ಟ್ರಪತಿ ಆಳ್ವಿಕೆಯಲ್ಲಿ ತಮಿಳುನಾಡಿನ ಅಡ್ವೊಕೇಟ್ ಜನರಲ್ ಆಗಿದ್ದರು. ನಂತರ ೧೯೮೩ ಮತ್ತು ೧೯೮೯ ರ ನಡುವೆ ಇಂದಿರಾ ಗಾಂಧಿ ಮತ್ತು ರಾಜೀವ್ ಗಾಂಧಿಯವರ ಅಡಿಯಲ್ಲಿ ಭಾರತದ ಅಟಾರ್ನಿ ಜನರಲ್ ಆಗಿದ್ದರು. ಇವರಿಗೆ ೨೦೦೩ ರಲ್ಲಿ ಪದ್ಮಭೂಷಣ್ ಮತ್ತು ೨೦೧೧ ರಲ್ಲಿ ಪದ್ಮವಿಭೂಷಣ್ ಪ್ರಶಸ್ತಿ ನೀಡಲಾಯಿತು. ಜೂನ್ ೨೦೧೨ ರಲ್ಲಿ ಇವರು ಭಾರತದ ಸಂಸತ್ತಿನ ಮೇಲ್ಮನೆಯ ರಾಜ್ಯಸಭೆಗೆ ಆರು ವರ್ಷಗಳ ಅವಧಿಗೆ ಅಧ್ಯಕ್ಷೀಯ ನಾಮನಿರ್ದೇಶನವನ್ನು ಪಡೆದರು.

ಅಯೋಧ್ಯೆಯ ಇತ್ತೀಚಿನ ಸುಪ್ರೀಂ ಕೋರ್ಟ್ ತೀರ್ಪಿನಲ್ಲಿ, ವಕೀಲ ಪರಶರನ್, ರಾಮ್ ಲಲ್ಲಾ ವಿರಾಜ್ಮಾನ್ ಪರವಾಗಿ ತೀರ್ಪು ಪಡೆಯಲು ಪ್ರಮುಖ ಪಾತ್ರ ವಹಿಸಿದ್ದಾರೆ.

ಆರಂಭಿಕ ಜೀವನ ಮತ್ತು ಶಿಕ್ಷಣ
ತಮಿಳುನಾಡಿನ ಶ್ರೀರಂಗಮ್ ನಲ್ಲಿ ಜನಿಸಿದ ಪರಶರನ್ ಅವರು ವಕೀಲ ಕೇಶವ ಅಯ್ಯಂಗಾರ್ ಅವರ ಪುತ್ರ. ಇವರು ಬಿ.ಎಲ್ ( ಬಿಎ. ಎಲ್ ಎಲ್ ಬಿ ) ಅನ್ನು ಕಲಿಯುತ್ತಿರುವಾಗ, ಇವರಿಗೆ ಶ್ರೀ ನ್ಯಾಯಮೂರ್ತಿ ಸಿ.ವಿ. ಕುಮಾರಸ್ವಾಮಿ ಶಾಸ್ತ್ರಿ ಸಂಸ್ಕೃತ ಪದಕ ಮತ್ತು ಹಿಂದೂ ಕಾನೂನಿನಲ್ಲಿ ನ್ಯಾಯಮೂರ್ತಿ ಶ್ರೀ ವಿ.ಭಶ್ಯಂ ಅಯ್ಯಂಗಾರ್ ಚಿನ್ನದ ಪದಕ ದೊರಕಿತು. ಬಾರ್ ಕೌನ್ಸಿಲ್ ಪರೀಕ್ಷೆಯ ಸಮಯದಲ್ಲಿ ಇವರು ನ್ಯಾಯಮೂರ್ತಿ ಶ್ರೀ ಕೆ.ಎಸ್. ಕೃಷ್ಣಸ್ವಾಮಿ ಅಯ್ಯಂಗಾರ್ ಪದಕ ಪಡೆದರು.

ವೃತ್ತಿ
ಪರಶರನ್ ತಮ್ಮ ಕಾನೂನು ಅಭ್ಯಾಸವನ್ನು ೧೯೫೮ ರಲ್ಲಿ ಸುಪ್ರೀಂಕೋರ್ಟ್ ಮುಂದೆ ಪ್ರಾರಂಭಿಸಿದರು. 

ಇವರು ೨೦೧೪ ರಲ್ಲಿ ರಾಷ್ಟ್ರೀಯ ನ್ಯಾಯಾಂಗ ನೇಮಕಾತಿ ಆಯೋಗವನ್ನು ರಾಜ್ಯಸಭೆಯ ಸದಸ್ಯರಾಗಿ ಸಮರ್ಥಿಸಿಕೊಂಡರು.

ಆರು ದಶಕಗಳವರೆಗೆ ವೃತ್ತಿಜೀವನದಲ್ಲಿ, ಪರಶರನ್ ಈ ಕೆಳಗಿನ ಹೆಗ್ಗುರುತು ಪ್ರಕರಣಗಳಲ್ಲಿ ನೀಡಿದ ಕೊಡುಗೆಗೆ ಹೆಸರುವಾಸಿಯಾಗಿದ್ದಾರೆ:

ಶಬರಿಮಲೆ ಪ್ರಕರಣ
ಶಬರಿಮಲೆ ಪ್ರಕರಣದಲ್ಲಿ, ಪರಶರನ್ ಅವರು ನಾಯರ್ ಸರ್ವಿಸ್ ಸೊಸೈಟಿಯನ್ನು ಸಮರ್ಥಿಸಿಕೊಂಡರು, ಶಬರಿಮಲೆ ದೇವಸ್ಥಾನದಲ್ಲಿ ಮುಟ್ಟಿನ ಮಹಿಳೆಯರ ಪ್ರವೇಶವನ್ನು ನಿರ್ಬಂಧಿಸುವ ನಿಷೇಧ ಸರಿಯಾಗಿದೆ. ನೈಶ್ತಿಕ ಬ್ರಹ್ಮಚಾರ್ಯರ ಪರಿಕಲ್ಪನೆಯನ್ನು ವಿವರಿಸಲು ಅವರು ರಾಮಾಯಣದಿಂದ ಪ್ಯಾರಾಗಳನ್ನು ವಾಚಿಸಿದರು, ಅಂದರೆ ದೇವತೆಯ ಬ್ರಹ್ಮಚಾರಿ ಸ್ವಭಾವ ಅಯ್ಯಪ್ಪನ್.

ಅಯೋಧ್ಯೆ ಪ್ರಕರಣ
೯ ನವೆಂಬರ್ ೨೦೧೯ ರಂದು ಭಾರತದ ಗೌರವಾನ್ವಿತ ಸುಪ್ರೀಂ ಕೋರ್ಟ್ ರಾಮ್ ಲಲ್ಲಾ ಪರವಾಗಿ ತೀರ್ಪು ನೀಡಿತು. ಇದನ್ನು ದೇಶದ ಪ್ರತಿಯೊಬ್ಬ ನಾಗರಿಕರು ಸ್ವಾಗತಿಸಿದರು. ದೀರ್ಘಾವಧಿಯ ಭೂ ವಿವಾದವು ಅಂತಿಮವಾಗಿ ಕೊನೆಗೊಂಡಿತು. ಕೆ.ಪರಶರನ್ ಅವರು ಸುನ್ನಿ ವಕ್ಫ್ ಮಂಡಳಿಯ ವಿರುದ್ಧದ ಮೊಕದ್ದಮೆಯನ್ನು ಸಮರ್ಥಿಸಿಕೊಳ್ಳುವ ಮೂಲಕ ಮಹತ್ವದ ಪಾತ್ರ ವಹಿಸಿದ್ದಾರೆ.

ವೈಯಕ್ತಿಕ ಜೀವನ
೧೯೪೯ ರಲ್ಲಿ, ಇವರು ಸರೋಜಾ ಅವರನ್ನು ವಿವಾಹವಾದರು ಮತ್ತು ಇವರಿಗೆ ಮೋಹನ್ ಪರಶರನ್, ಬಾಲಾಜಿ ಪರಶರನ್ ಮತ್ತು ಸತೀಶ್ ಪರಶರನ್ ಮತ್ತು ಇಬ್ಬರು ಪುತ್ರಿಯರಿದ್ದಾರೆ.

ಉಲ್ಲೇಖಗಳು
ಮಿರ್ಟೇಸೀ

ಮಿರ್ಟೇಸೀ ಅಥವಾ ಮಿರ್ಟಲ್ ಕುಟುಂಬವು ಮಿರ್ಟೇಲ್ಸ್ ಗಣದಲ್ಲಿ ಇರಿಸಲಾಗಿರುವ ದ್ವಿದಳ ಸಸ್ಯಗಳ ಕುಟುಂಬವಾಗಿದೆ. ಮಿರ್ಟಲ್, ಪೊಹುಟುಕಾವಾ, ಬೇ ರಮ್ ಟ್ರೀ, ಲವಂಗ, ಪೇರಲ, ನೇರಳೆ, ಅಕಾ (ಫೀಜೋವಾ), ಮಸಾಲೆ ಮತ್ತು ನೀಲಗಿರಿ ಈ ಗುಂಪಿನ ಕೆಲವು ಗಮನಾರ್ಹ ಸದಸ್ಯಗಳು. ಮಿರ್ಟಸ್ ಕಮ್ಯೂನಿಸ್ ಮತ್ತು ಕ್ಯಾಲಿಸ್ಟೀಮಾನ್ ಲ್ಯಾನ್ಸಿಯೊಲೇಟಸ್ ಪ್ರಭೇದಗಳು ಅಲಂಕಾರ ಸಸ್ಯಗಳಾಗಿ ಜನಪ್ರಿಯ. ಈ ಕುಟುಂಬದ ಎಲ್ಲ ಪ್ರಭೇದಗಳು ಮರಗಳಾಗಿದ್ದು, ಸುಗಂಧ ತೈಲಗಳನ್ನು ಹೊಂದಿರುತ್ತವೆ ಮತ್ತು ಹೂಗಳ ಭಾಗಗಳು ನಾಲ್ಕು ಅಥವಾ ಐದರ ಗುಣಾಕಾರಗಳಲ್ಲಿ ಇರುತ್ತವೆ.

ಗುಣಲಕ್ಷಣಗಳು 
ಎಲೆಗಳು ನಿತ್ಯಹರಿದ್ವರ್ಣವಾಗಿದ್ದು, ಹೆಚ್ಚಾಗಿ ವಿರುದ್ಧವಾಗಿ, ಸರಳವಾಗಿ ಮತ್ತು ಸಾಮಾನ್ಯವಾಗಿ ಸಂಪೂರ್ಣವಾಗಿರುತ್ತವೆ (ಅಂದರೆ, ಹಲ್ಲಿನ ಅಂಚು ಇಲ್ಲದೆ). ಹೂವುಗಳು ಐದು ದಳಗಳ ಮೂಲ ಸಂಖ್ಯೆಯನ್ನು ಹೊಂದಿವೆ. ಆದರೂ ಹಲವಾರು ಪ್ರಭೇದಗಳಲ್ಲಿ ದಳಗಳು ಅತಿ ಸೂಕ್ಷ್ಮ ಅಥವಾ ಇರುವುದೇ ಇಲ್ಲ. ಕೇಸರಗಳು ಸಾಮಾನ್ಯವಾಗಿ ಅನೇಕ ಸಂಖ್ಯೆಗಳಲ್ಲಿ, ಪ್ರಖರ ಬಣ್ಣಗಳನ್ನು ಹೊಂದಿದ್ದು ಎದ್ದು ಕಾಣುವಂತೆ ಇರುತ್ತವೆ.

ಎಲೆಯಂಚು ಏಕತ್ರ. ಎಲೆಗಳಲ್ಲಿ ತೈಲಗ್ರಂಥಿಗಳುಂಟು. ಕಾಂಡದ ತೊಗಟೆ ಪದರ ಪದರಗಳಾಗಿ ಸುಲಿದು ಬೀಳುತ್ತದೆ. ಹೂಗಳು ಉಭಯ ಲಿಂಗಿಗಳು. ಸೈಮ್ ಮಾದರಿಯ ಗೊಂಚಲುಗಳಲ್ಲಿ ಸಮಾವೇಶಗೊಂಡಿವೆ. ಪುಷ್ಪಪೀಠ ಹೆಚ್ಚು ಕಡಿಮೆ ಅಂಡಾಶಯದೊಂದಿಗೆ ಸೇರಿಕೊಂಡಿದೆ. ಪ್ರತಿಯೊಂದು ಹೂವಿನಲ್ಲಿ ನೀಚಸ್ಥಾನದ ಅಂಡಾಶಯವೂ ಉಂಟು. ನೀಲಗಿರಿತೈಲದ ಮರದಲ್ಲಿ ಪುಷ್ಪಪತ್ರ ಒಂದು ತೆರನ ಟೊಪ್ಪಿಯಂತಿದ್ದು ಹೂ ಅರಳುವಾಗ ಬಿದ್ದು ಹೋಗುತ್ತದೆ. ಕೇಸರಗಳು ಬಿಡಿ ಬಿಡಿಯಾಗಿರಬಹುದು ಇಲ್ಲವೆ ಅನೇಕ ಕಟ್ಟುಗಳಾಗಿ ವಿಭಾಗವಾಗಿರಬಹುದು. ಫಲ ಬೆರಿ, ಸಂಪುಟ, ಅಷ್ಟಿಫಲ ಹೀಗೆ ವಿಭಿನ್ನ ತೆರನಾಗಿದೆ.

ವೈವಿಧ್ಯತೆ 
ಇತ್ತೀಚಿನ ಅಂದಾಜಿನ ಪ್ರಕಾರ ಮಿರ್ಟೇಸೀ ಸುಮಾರು 132 ಜಾತಿಗಳಲ್ಲಿ ಸುಮಾರು 5,950 ಪ್ರಭೇದಗಳನ್ನು ಒಳಗೊಂಡಿದೆ. ಈ ಕುಟುಂಬವು ವಿಶ್ವದ ಉಷ್ಣವಲಯದ ಮತ್ತು ಬೆಚ್ಚಗಿನ-ಸಮಶೀತೋಷ್ಣ ಪ್ರದೇಶಗಳಲ್ಲಿ ವ್ಯಾಪಕ ಹರಡಿಕೊಂದಿದೆ, ಮತ್ತು ಇದು ವಿಶ್ವದ ಅನೇಕ ಜೀವವೈವಿಧ್ಯತೆಯ ತಾಣಗಳಲ್ಲಿ ಸಾಮಾನ್ಯವಾಗಿದೆ. ಚಿಲಿ ಮತ್ತು ಅರ್ಜೆಂಟೀನಾದಲ್ಲಿನ ಮೆಟ್ರೊಸೈಡೆರೋಸ್ ಹೊರತುಪಡಿಸಿ, ಕೋಶದಂಥ ಹಣ್ಣುಗಳಾದ ನೀಲಗಿರಿ, ಕೋರಿಂಬಿಯಾ, ಅಂಗೋಫೊರಾ, ಲೆಪ್ಟೊಸ್ಪೆರ್ಮಮ್ ಮತ್ತು ಮೆಲೆಯುಕಾ ಅಮೆರಿಕ ಖಂಡದಲ್ಲಿ ಇಲ್ಲ. ತಿರುಳಿರುವ ಹಣ್ಣುಗಳನ್ನು ಹೊಂದಿರುವ ಪ್ರಭೇದಗಳು (ಸೀಬೆ ಇತ್ಯಾದಿ) ಆಸ್ಟ್ರೇಲಿಯಾ ಮತ್ತು ಮಲೇಷ್ಯಾ ( ಆಸ್ಟ್ರೇಲಿಯಾ ಪರಿಸರ ವಲಯ ) ಮತ್ತು ನಿಯೋಟ್ರೊಪಿಕ್ಸ್‌ನಲ್ಲಿ ಹೆಚ್ಚಿನ ಸಂಖ್ಯೆಯಲ್ಲಿ ಬೆಳೆಯುತ್ತವೆ. ನೀಲಗಿರಿ ಆಸ್ಟ್ರೇಲಿಯಾದ ಹೆಚ್ಚು ಆರ್ದ್ರ ಭಾಗಗಳಲ್ಲಿ ಪ್ರಬಲವಾದ, ಸರ್ವವ್ಯಾಪಿ ಮರವಾಗಿದೆ ಮತ್ತು ಫಿಲಿಪೈನ್ಸ್ ನ ಉತ್ತರದವರೆಗೂ ವಿರಳವಾಗಿ ಬೆಳೆಯುತ್ತವೆ. ರೆಗ್ನಾನ್ಸ್ ನೀಲಗಿರಿ ವಿಶ್ವದ ಅತಿ ಎತ್ತರದ ಹೂಬಿಡುವ ಸಸ್ಯವಾಗಿದೆ. ಆಸ್ಟ್ರೇಲಿಯಾದ ಇತರ ಪ್ರಮುಖ ತಳಿಗಳು ಕ್ಯಾಲಿಸ್ಟೆಮನ್ (ಬಾಟಲ್ ಬ್ರಷ್), ಸಿಜೈಜಿಯಂ ಮತ್ತು ಮೆಲಲೂಕಾ (ಪೇಪರ್‌ಬಾರ್ಕ್ಸ್). ಆಸ್ಟ್ರೇಲಿಯಾ ಮೂಲದ ಓಸ್ಬೋರ್ನಿಯಾ ಕುಲದ ಪ್ರಭೇದಗಳು ಮ್ಯಾಂಗ್ರೋವ್‍ಗಳಾಗಿವೆ. ಯುಜೇನಿಯಾ, ಮಿರ್ಸಿಯಾ ಮತ್ತು ಕ್ಯಾಲಿಪ್ರ್ಯಾಂಥೆಸ್‍ಗಳು ನಿಯೋಟ್ರೊಪಿಕ್ಸ್‌ನಲ್ಲಿನ ದೊಡ್ಡ ತಳಿಗಳಲ್ಲಿ ಸೇರಿವೆ.

ಉಲ್ಲೇಖಗಳು

Articles with 'species' microformats
ಸಸ್ಯ ಕುಟುಂಬಗಳು
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಲಡಾಖಿ (ಗೋವಿನ ತಳಿ)

ಲಡಾಖಿಯು ಭಾರತದ ಲಡಾಖ್ ಪ್ರಾಂತ್ಯದ ಹಸುವಿನ ತಳಿ. ಇದು ಸಣ್ಣಗಾತ್ರದ ಕುಳ್ಳ ನಿಲುವಿನ ತಳಿಗಳಾಗಿದ್ದು ಅತಿ ಶೀತ ಮತ್ತು ಕಡಿಮೆ ಆಮ್ಲಜನಕ ಇರುವವಾತಾವರಣಕ್ಕೆ ಹೊಂದಿಕೊಂಡಂತಹ ತಳಿಯಾಗಿದೆ.

ದೇಹಲಕ್ಷಣಗಳು
ಇದರ ದೇಹವು ಸಣ್ಣಗಾತ್ರದ್ದು ಕಾಲುಗಳು ಗಿಡ್ಡವಾಗಿರುತ್ತವೆ. ಬಣ್ಣ ಗಾಢ ಕಪ್ಪು ಅಥವಾ ಕಂದು. ಕೊಂಬುಗಳು ಮೇಲ್ಭಾಗಕ್ಕೆ ಮತ್ತು ಮುಂಭಾಗಕ್ಕೆ ತಿರುಗಿ ಹಣೆಯ ಕಡೆ ಚೂಪಾಗಿ ತಿರುಗಿಕೊಂಡಿರುತ್ತದೆ. ಹಣೆಯು ಸಣ್ಣದಾಗಿ ನೇರವಾಗಿದ್ದು ಕೂದಲುಗಳಿಂದ ಕೂಡಿರುತ್ತದೆ. ಮುಖವು ಸ್ವಲ್ಪ ಉದ್ದವಾಗಿರುತ್ತದೆ. ಕೆಚ್ಚಲು ಸಣ್ಣದಾಗಿದ್ದು ಬಟ್ಟಲಾಕಾರದಲ್ಲಿರುತ್ತದೆ.

ಬಳಕೆ
ಇವು ಹಾಲಿಗಾಗಿ, ಕೆಲಸಕ್ಕಾಗಿ ಮತ್ತು ಗೊಬ್ಬರಕ್ಕಾಗಿ ಸಾಕಲ್ಪಡುತ್ತವೆ. ದಿನಕ್ಕೆ ಸುಮಾರು ೨ ರಿಂದ ೫ ಕೆ.ಜಿ.ಯಷ್ಟು ಹಾಲನ್ನು ಕೊಡುತ್ತವೆ. ಇದರ ಹಾಲು ಹೆಚ್ಚು ಕೊಬ್ಬಿನ ಅಂಶ (ಸುಮಾರು ೫%) ಹೊಂದಿದ್ದು ಮುಖ್ಯವಾಗಿ ಅದರಿಂದ ಸ್ಥಳೀಯ ಆಹಾರದಲ್ಲಿ ಬಳಕೆಯಾಗುವ ಬೆಣ್ಣೆ ಮತ್ತು ಚುರ್ಪಿ ಚೀಸ್ ತಯಾರಿಸಲಾಗುತ್ತದೆ.

ಉಲ್ಲೇಖಗಳು

ಭಾರತದ ಗೋತಳಿಗಳು
ಮಂಗಳೂರು ಚಿಕನ್ ಸುಕ್ಕ

ಮಂಗಳೂರು ಚಿಕನ್ ಸುಕ್ಕ ಅಥವಾ ಕೋರಿ ಸುಕ್ಕ (ತುಳು) ಮಂಗಳೂರು ಮತ್ತು ಉಡುಪಿ ಪ್ರದೇಶಕ್ಕೆ ಸೇರಿದ ಚಿಕನ್ ನ ಭಾರತೀಯ ಖಾದ್ಯ. "ಚಿಕನ್ ಸುಕ್ಕ" ಎಂದರೆ ತುಳುವಿನಲ್ಲಿ "ಕೋರಿ ಸುಕ್ಕ" ಎಂದರ್ಥ. ಇದನ್ನು ಸುಕ್ಕ ಮತ್ತು ಸೆಮಿ ಗ್ರೇವಿ ಎಂಬ ಎರಡು ಮಾರ್ಪಾಡುಗಳಲ್ಲಿ ತಯಾರಿಸಬಹುದು.

ಬೇಕಾಗುವ ಸಾಮಾಗ್ರಿಗಳು
ಚಿಕನ್ ಸುಕ್ಕ ತಯಾರಿಸಲು ಬೇಕಾಗುವ ಪದಾರ್ಥಗಳು:
೧ ೧/೨ ಕೆಜಿ ಚಿಕನ್
೧೦ ಒಣ ಕೆಂಪು ಮೆಣಸಿನಕಾಯಿಗಳು 
೧ ಕಪ್ ತುರಿದ ತೆಂಗಿನಕಾಯಿ
೨ ಟೀಸ್ಪೂನ್ ಕೊತ್ತಂಬರಿ
೧೦-೧೨ ಕರಿಮೆಣಸು
೧/೨ ಟೀಸ್ಪೂನ್ ಜೀರಿಗೆ
೧/೨ ಟೀಸ್ಪೂನ್ ಮೆಂತ್ಯ
೨ ಇಂಚು ದಾಲ್ಚಿನ್ನಿ
೬ ಲವಂಗ
೧/೪ ಟೀಸ್ಪೂನ್ ಅರಿಶಿನ ಪುಡಿ
ಬೆಳ್ಳುಳ್ಳಿಯ ೫-೬ ಲವಂಗ
೨ ಈರುಳ್ಳಿ
೨-೩ ಟೊಮ್ಯಾಟೊ
೫-೬ ಕರಿಬೇವಿನ ಎಲೆಗಳು
೧ ನಿಂಬೆ
ರುಚಿಗೆ ಉಪ್ಪು
೧ ಟೀಸ್ಪೂನ್ ತುಪ್ಪ + ೧ ಟೀಸ್ಪೂನ್ ತೆಂಗಿನ ಎಣ್ಣೆ

ಮಾಡುವ ವಿಧಾನ
ಚಿಕನ್ ಸುಕ್ಕವನ್ನು ಮಾಡುವ ವಿಧಾನವನ್ನು ಕೆಳಗೆ ನೀಡಲಾಗಿದೆ.

ಚಿಕನ್ ಅನ್ನು ಸಣ್ಣ ತುಂಡುಗಳಾಗಿ ಕತ್ತರಿಸಿ, ತೊಳೆಯಿರಿ. ನಂತರ ಅದಕ್ಕೆ ಅರಿಶಿನ, ಉಪ್ಪು, ಮತ್ತು ನಿಂಬೆ ರಸ ಸೇರಿಸಿ ಬೇಯಿಸಿ ಮತ್ತು ಪಕ್ಕಕ್ಕೆ ಇರಿಸಿ.
ಮಸಾಲಾ ಪುಡಿ: ಹುರಿದ ಒಣ ಕೆಂಪು ಮೆಣಸಿನಕಾಯಿ, ಕೊತ್ತಂಬರಿ, ಮೆಂತ್ಯ, ಜೀರಿಗೆ, ದಾಲ್ಚಿನ್ನಿ ಮತ್ತು ಲವಂಗ ಹಾಕಿ ಪುಡಿ ಮಾಡಿ.
ಮಸಾಲಾ ಪೇಸ್ಟ್: ೧ ಈರುಳ್ಳಿ ಮತ್ತು ಬೆಳ್ಳುಳ್ಳಿಯನ್ನು ಪೇಸ್ಟ್ ಆಗಿ ಪುಡಿಮಾಡಿ. ತುರಿದ ತೆಂಗಿನಕಾಯಿ ಸೇರಿಸಿ ಸ್ವಲ್ಪ ಹೊತ್ತು ಪುಡಿ ಮಾಡಿ.
ತುಪ್ಪ ಮತ್ತು ಎಣ್ಣೆಯನ್ನು ಬಿಸಿ ಮಾಡಿ ಕತ್ತರಿಸಿದ ಈರುಳ್ಳಿಯನ್ನು ಗೋಲ್ಡನ್ ಬ್ರೌನ್ ಬಣ್ಣ ಬರುವವರೆಗೆ ಫ್ರೈ ಮಾಡಿ, ಕತ್ತರಿಸಿದ ಟೊಮ್ಯಾಟೊ ಸೇರಿಸಿ ಮತ್ತು ಎಣ್ಣೆ ಬೇರ್ಪಡಿಸುವವರೆಗೆ ಹುರಿಯಿರಿ.
ಕರಿಬೇವಿನ ಎಲೆಗಳನ್ನು ಸೇರಿಸಿ ಸ್ವಲ್ಪ ಹೊತ್ತು ಫ್ರೈ ಮಾಡಿ. ಈಗ ಬೇಯಿಸಿದ ಚಿಕನ್ ಸೇರಿಸಿ, ಚೆನ್ನಾಗಿ ಮಿಶ್ರಣ ಮಾಡಿ ಸ್ವಲ್ಪ ಹೊತ್ತು ಬೇಯಿಸಿ.
ಈಗ ಮಸಾಲಾ ಪೇಸ್ಟ್ ಮತ್ತು ಮಸಾಲ ಪುಡಿಯನ್ನು ಸೇರಿಸಿ, ಚೆನ್ನಾಗಿ ಮಿಶ್ರಣ ಮಾಡಿ, ಕೊತ್ತಂಬರಿ ಸೊಪ್ಪಿನಿಂದ ಅಲಂಕರಿಸಿ, ಮತ್ತು ಈಗ ಚಿಕನ್ ಸುಕ್ಕ ತಯಾರಾಗಿದೆ.

ಸಹ ನೋಡಿ

ಕೋರಿ ರೊಟ್ಟಿ
ಚಿಲ್ಲಿ ಚಿಕನ್

ಉಲ್ಲೇಖಗಳು

ತಿನಿಸು
ಕರಾವಳಿಯ ಆಹಾರಗಳು
ಕೊಂಕಣ ಕಪಿಲಾ (ಗೋವಿನ ತಳಿ)

ಕೊಂಕಣ ಕಪಿಲಾ ಭಾರತದ ಕೊಂಕಣ ಪ್ರಾಂತ್ಯದ ಹಸುವಿನ ತಳಿ. ಮಹಾರಾಷ್ಟ್ರ ಮತ್ತು ಗೋವಾ ರಾಜ್ಯಗಳ ಕೊಂಕಣದ ಪ್ರದೇಶವು ಇವುಗಳ ಮೂಲಸ್ಥಾನವಾಗಿದೆ.

ದೇಹಲಕ್ಷಣಗಳು
ಇವುಗಳು ಬೇರೆ ಬೇರೆ ಬಣ್ಣಗಳನ್ನ ಹೊಂದಿದ್ದು ಮುಖ್ಯವಾಗಿ ಕೆಂಪುಕಂದು ಅಥವಾ ಕೆಂಪುಕಪ್ಪು, ಬಿಳಿ/ಬೂದು ಹಾಗೂ ಮಿಶ್ರಬಣ್ಣಗಳಲ್ಲಿರುತ್ತವೆ ಮತ್ತು ಕೆಲವು ಕಂದು ಬಣ್ಣ ಅಥವಾ ನಸುಗೆಂಪುಮಿಶ್ರಿತ ಕಂದುಬಣ್ಣದಲ್ಲಿರುತ್ತವೆ. ಈ ಹಸುಗಳು ಸಣ್ಣಗಾತ್ರದಿಂದ ಮಧ್ಯಮಗಾತ್ರದ ದೇಹದ್ದಾಗಿರುತ್ತವೆ. ಮುಖವು ನೇರವಾಗಿರುತ್ತದೆ. ಸಣ್ಣಗಾತ್ರದಿಂದ ಮಧ್ಯಮಗಾತ್ರದ ಡುಬ್ಬ ಮತ್ತು ಗೋಮಾಳೆ ಹೊಂದಿರುತ್ತವೆ. ಸಾಮಾನ್ಯವಾಗಿ ನೇರವಾದ ಮತ್ತು ಸಣ್ಣ ಗಾತ್ರದ ಕೊಂಬುಗಳಿದ್ದು ಮೇಲ್ಮುಖವಾಗಿ ಮತ್ತು ಕೊಂಚ ಹಿಂಭಾಗಕ್ಕೆ ಬಾಗಿಕೊಂಡಿದ್ದು ಚೂಪಾಗಿರುತ್ತದೆ.

ಬಳಕೆಗಳು
ಇವುಗಳ ಮುಖ್ಯವಾಗಿ ಕೆಲಸಗಾರ ತಳಿಯಾಗಿದ್ದು ಪರ್ವತ ಪ್ರದೇಶ ಹಾಗೂ ಉಷ್ಟತೇವಾಂಶವುಳ್ಳ ವಾತಾವರಣಕ್ಕೆ ಹೊಂದಿಕೊಂಡಿರುವಂತದ್ದಾಗಿವೆ. ಹಾಲಿನ ಉತ್ಪಾದನೆ ಹೆಚ್ಚು ಇರುವುದಿಲ್ಲ. (ದಿನಕ್ಕೆ ಸುಮಾರು ೨.೨೫ ಕೆ.ಜಿ)

ಉಲ್ಲೇಖಗಳು

ಹೊರಸಂಪರ್ಕ ಕೊಂಡಿಗಳು
 https://www.researchgate.net/publication/333386715_Physical_features_management_and_performance_of_Konkan_cattle
 https://saveindiancows.org/kapila-best-cow-breed/
 https://www.nativebreed.org/konkan-kapila-cattle-goa-maharastra-india/

ಭಾರತದ ಗೋತಳಿಗಳು
ತ್ರೋಬಾಲ್

ಥ್ರೋಬಾಲ್ ಎಂಬುದು ಸಂಪರ್ಕವಿಲ್ಲದ ಚೆಂಡು ಕ್ರೀಡೆಯಾಗಿದ್ದು, ಆಯತಾಕಾರದ ಅಂಕಣದಲ್ಲಿ ಒಂಬತ್ತು ಆಟಗಾರರ ಎರಡು ತಂಡಗಳ ನಡುವೆ ನಿವ್ವಳದಲ್ಲಿ ಆಡಲಾಗುತ್ತದೆ. ಇದು ಏಷ್ಯಾದಲ್ಲಿ, ವಿಶೇಷವಾಗಿ ಭಾರತೀಯ ಉಪಖಂಡದಲ್ಲಿ ಜನಪ್ರಿಯವಾಗಿದೆ ಮತ್ತು 1940 ರ ದಶಕದಲ್ಲಿ ಚೆನ್ನೈನಲ್ಲಿ ಮಹಿಳಾ ಕ್ರೀಡೆಯಾಗಿ ಭಾರತದಲ್ಲಿ ಮೊದಲು ಆಡಲ್ಪಟ್ಟಿತು. ವಾಲಿಬಾಲ್‌ನಂತೆ, ಆಟದ ಬೇರುಗಳನ್ನು ವೈಎಂಸಿಎ ಜೊತೆ ಜೋಡಿಸಲಾಗಿದೆ. ವಾಲಿಬಾಲ್ ಮತ್ತು ನ್ಯೂಕಾಂಬ್ ಬಾಲ್ ಎರಡೂ, ಹಳೆಯ ಆಟಗಳು, ಥ್ರೋಬಾಲ್‌ನೊಂದಿಗೆ ಅನೇಕ ಹೋಲಿಕೆಗಳನ್ನು ಹಂಚಿಕೊಳ್ಳುತ್ತವೆ. ಥ್ರೋಬಾಲ್ ನಿಯಮಗಳನ್ನು ಮೊದಲು 1955 ರಲ್ಲಿ ರಚಿಸಲಾಯಿತು ಮತ್ತು ಭಾರತದ ಮೊದಲ ರಾಷ್ಟ್ರೀಯ ಮಟ್ಟದ ಚಾಂಪಿಯನ್‌ಶಿಪ್ 1980 ರಲ್ಲಿ ಆಡಲಾಯಿತು.

ಇತಿಹಾಸ
ಥ್ರೋಬಾಲ್ ಫೆಡರೇಶನ್ ಆಫ್ ಇಂಡಿಯಾದ ಪ್ರಕಾರ, 1930 ರ ದಶಕದಲ್ಲಿ ಇಂಗ್ಲೆಂಡ್ ಮತ್ತು ಆಸ್ಟ್ರೇಲಿಯಾದ ಮಹಿಳೆಯರಲ್ಲಿ ಜನಪ್ರಿಯವಾದ ಮನರಂಜನಾ ಕ್ರೀಡೆಯಿಂದ ಥ್ರೋಬಾಲ್ ಅನ್ನು ಸೆಳೆಯಲಾಗಿದೆ ಎಂದು ಭಾವಿಸಲಾಗಿದೆ. [ಉಲ್ಲೇಖದ ಅಗತ್ಯವಿದೆ] ವೈಎಂಸಿಎ ಈ ಆಟವನ್ನು ಚೆನ್ನೈಗೆ ತಂದಿತು, ಅಲ್ಲಿ ಇದನ್ನು ಮಹಿಳಾ ಕ್ರೀಡೆಯಾಗಿ ಆಡಲಾಯಿತು ಚೆನ್ನೈನಲ್ಲಿ ವೈಎಂಸಿಎ ಕಾಲೇಜ್ ಆಫ್ ಫಿಸಿಕಲ್ ಎಜುಕೇಶನ್ ಅನ್ನು ಸ್ಥಾಪಿಸಿದ ಹ್ಯಾರಿ ಕ್ರೋವ್ ಬಕ್ 1955 ರಲ್ಲಿ ಥ್ರೋಬಾಲ್ ನಿಯಮಗಳು ಮತ್ತು ನಿಬಂಧನೆಗಳಿಗಾಗಿ ಮಾರ್ಗಸೂಚಿಗಳನ್ನು ರಚಿಸಿದರು. ಈ ಆಟವು 1950 ರಲ್ಲಿ ಬೆಂಗಳೂರಿಗೆ ತಲುಪಿತು.

ನಿಯಮಗಳು ಮತ್ತು ಆಟ

ಆಟದ ಅಂಕಣವು ವಾಲಿಬಾಲ್ ಕೋರ್ಟ್‌ಗಿಂತ 12.20 ರಿಂದ 18.30 ಮೀಟರ್ (40.03 ಅಡಿ × 60.04 ಅಡಿ) ತಟಸ್ಥ ಪೆಟ್ಟಿಗೆಯೊಂದಿಗೆ 1 ಮೀಟರ್ (3 ಅಡಿ 3.37 ಇಂಚು) ಕೇಂದ್ರದ ಎರಡೂ ಬದಿಯಲ್ಲಿ ದೊಡ್ಡದಾಗಿದೆ. ನಿವ್ವಳ ಎತ್ತರವು 2.2 ಮೀಟರ್ (7.22 ಅಡಿ). ಚೆಂಡು ವಾಲಿಬಾಲ್‌ಗೆ ಹೋಲುತ್ತದೆ ಆದರೆ ಸ್ವಲ್ಪ ದೊಡ್ಡದಾಗಿರಬಹುದು. ವಾಲಿಬಾಲ್‌ನಲ್ಲಿ ಚೆಂಡನ್ನು ಆಟದ ಉದ್ದಕ್ಕೂ ಹೊಡೆಯಲಾಗುತ್ತದೆ ಅಥವಾ ವಾಲಿ ಮಾಡಲಾಗುತ್ತದೆ, ಥ್ರೋಬಾಲ್‌ನಲ್ಲಿ ಚೆಂಡನ್ನು ನಿವ್ವಳ ಮೇಲೆ ಎಸೆಯಲಾಗುತ್ತದೆ, ಅಲ್ಲಿ ಇತರ ತಂಡದ ಸದಸ್ಯರು ಚೆಂಡನ್ನು ಹಿಡಿಯಲು ಪ್ರಯತ್ನಿಸುತ್ತಾರೆ ಮತ್ತು ಅದನ್ನು ಬೇಗನೆ ನೆಗೆ ಎಸೆಯುತ್ತಾರೆ.

ಒಂಬತ್ತು ಅಥವಾ ಏಳು ಆಟಗಾರರ ಎರಡು ತಂಡಗಳ ನಡುವೆ ಅಧಿಕೃತ ಆಟವನ್ನು ಆಡಲಾಗುತ್ತದೆ. ಪ್ರತಿ ತಂಡಕ್ಕೆ ಕನಿಷ್ಠ ಮೂರು ಅಥವಾ ಐದು ಬದಲಿ ಆಟಗಾರರನ್ನು ಅನುಮತಿಸಲಾಗಿದೆ, ಇದು ಒಂದು ಸೆಟ್ ಸಮಯದಲ್ಲಿ ಗರಿಷ್ಠ ಮೂರು ಬದಲಿಗಳನ್ನು ಮಾಡಬಹುದು. ಒಂದು ಸೆಟ್ ಸಮಯದಲ್ಲಿ ಒಂದು ತಂಡವು ತಲಾ 30 ಸೆಕೆಂಡುಗಳ ಎರಡು ಸಮಯ- outs ಟ್ ತೆಗೆದುಕೊಳ್ಳಬಹುದು. 25 ಅಂಕಗಳನ್ನು ಗಳಿಸಿದ ಮೊದಲ ತಂಡ ಒಂದು ಸೆಟ್ ಗೆಲ್ಲುತ್ತದೆ. ಒಂದು ಪಂದ್ಯವು ಮೂರು ಸೆಟ್‌ಗಳು.

ಸೇವೆಯು ರೆಫರಿ ಶಿಳ್ಳೆ ಹೊಡೆದ ನಂತರ ಐದು ಸೆಕೆಂಡುಗಳಲ್ಲಿರುತ್ತದೆ ಮತ್ತು ಅಂತಿಮ ವಲಯವನ್ನು ದಾಟದೆ ಸೇವಾ ವಲಯದಿಂದ ಮಾಡಲಾಗುತ್ತದೆ. ಚೆಂಡನ್ನು ಪೂರೈಸುವಾಗ ಆಟಗಾರನು ಜಿಗಿಯಬಹುದು. ಸೇವಾ ಚೆಂಡು ನಿವ್ವಳವನ್ನು ಮುಟ್ಟಬಾರದು. ಸೇವಾ ಚೆಂಡನ್ನು ಸ್ವೀಕರಿಸಲು ಡಬಲ್ ಟಚ್ ಅನ್ನು ಅನುಮತಿಸಲಾಗುವುದಿಲ್ಲ ಮತ್ತು ಸರ್ವ್ ಸಮಯದಲ್ಲಿ ಆಟಗಾರರು 3-3-3 ಸ್ಥಾನದಲ್ಲಿರುತ್ತಾರೆ.

ರ್ಯಾಲಿಯ ಸಮಯದಲ್ಲಿ, ಚೆಂಡನ್ನು ಎರಡೂ ಕೈಗಳಿಂದ ಹಿಡಿಯಬೇಕು, ಚೆಂಡಿನ ಯಾವುದೇ ಚಲನೆಯಿಲ್ಲದೆ (ಡಬ್‌ಗಳು) ಮತ್ತು ಆಟಗಾರನು ನೆಲದೊಂದಿಗೆ ಸಂಪರ್ಕವನ್ನು ಹೊಂದಿರಬಾರದು. ಇಬ್ಬರು ಆಟಗಾರರಿಗೆ ಏಕಕಾಲದಲ್ಲಿ ಚೆಂಡನ್ನು ಹಿಡಿಯಲು ಅವಕಾಶವಿಲ್ಲ. ಸಿಕ್ಕಿಬಿದ್ದ ನಂತರ ಮೂರು ಸೆಕೆಂಡುಗಳಲ್ಲಿ ಚೆಂಡನ್ನು ಎಸೆಯಲಾಗುತ್ತದೆ, ಭುಜದ ರೇಖೆಯ ಮೇಲಿನಿಂದ ಮತ್ತು ಒಂದು ಕೈಯಿಂದ ಮಾತ್ರ. ಚೆಂಡನ್ನು ಎಸೆಯುವಾಗ ಆಟಗಾರನು ಜಿಗಿಯಬಹುದು, ಅದು ನಿವ್ವಳವನ್ನು ಸ್ಪರ್ಶಿಸಬಹುದು (ಆದರೆ ಆಂಟೆನಾ ಅಲ್ಲ). ಸಿಎ ಇದ್ದಾಗ ಆಟಗಾರನು ನೆಲದೊಂದಿಗೆ ಸಂಪರ್ಕವನ್ನು ಹೊಂದಿರಬೇಕು.

ಅಧಿಕೃತ ನಾಟಕದಲ್ಲಿ, ತಂಡಗಳು ಕಿರುಚಿತ್ರಗಳು ಮತ್ತು ಜರ್ಸಿ ಸಮವಸ್ತ್ರವನ್ನು 1–12 ಮುದ್ರಿತ ಮುಂಭಾಗ ಮತ್ತು ಹಿಂಭಾಗದಲ್ಲಿ ಮಾತ್ರ ಸಂಖ್ಯೆಯೊಂದಿಗೆ ಧರಿಸುತ್ತಾರೆ.

ಪ್ರಮುಖ ಸ್ಪರ್ಧೆಗಳು

ದೇಶೀಯ ಸ್ಪರ್ಧೆಗಳು

ಭಾರತ

ಭಾರತದಲ್ಲಿ, ರಾಷ್ಟ್ರೀಯ ಥ್ರೋಬಾಲ್ ಚಾಂಪಿಯನ್‌ಶಿಪ್ ಅನ್ನು ಥ್ರೋಬಾಲ್ ಫೆಡರೇಶನ್ ಆಫ್ ಇಂಡಿಯಾ ಆಯೋಜಿಸಿದೆ.

ಅಂತರರಾಷ್ಟ್ರೀಯ ಸ್ಪರ್ಧೆಗಳು

ಕೌಲಾಲಂಪುರ್

ಜೂನಿಯರ್ ಇಂಟರ್ನ್ಯಾಷನಲ್ ಥ್ರೋಬಾಲ್ ಪಂದ್ಯವನ್ನು ಮಲೇಷ್ಯಾದ ಕೌಲಾಲಂಪುರದಲ್ಲಿ 2015 ರ ಡಿಸೆಂಬರ್‌ನಲ್ಲಿ ನಡೆಸಲಾಯಿತು; ಎಂಟು ದೇಶಗಳು ಭಾಗವಹಿಸಿದ್ದವು

ಉಲ್ಲೇಖಗಳು

ಕ್ರೀಡೆ
ಸಂಜಿತ್ ಹೆಗ್ಡೆ

ಸಂಜಿತ್ ಹೆಗ್ಡೆ (ಜನನ ೩ ಅಕ್ಟೋಬರ್ ೧೯೯೮), ಬೆಂಗಳೂರು ಮೂಲದ, ಭಾರತೀಯ ಹಿನ್ನೆಲೆ ಗಾಯಕ.  ಸಂಜಿತ್ ಹೆಗ್ಡೆ ಹಲವಾರು ಭಾರತೀಯ ಭಾಷೆಗಳಲ್ಲಿ ಚಲನಚಿತ್ರ ಗೀತೆಗಳನ್ನು ಹಾಡಿದ್ದಾರೆ ಮತ್ತು ಅನೇಕ ಜನಪ್ರಿಯ ಹಾಡುಗಳನ್ನು ನೀಡಿದ್ದಾರೆ. ಅವರು ಕನ್ನಡ, ತಮಿಳು ಮತ್ತು ತೆಲುಗು ಭಾಷೆಗಳಲ್ಲಿ ಹಾಡುಗಳನ್ನು ಹಾಡಿದ್ದಾರೆ. ಇವರು ಹಾಡಿರುವ ಚರಣ್ ರಾಜ್ ಸಂಯೋಜನೆಯ ದಳಪತಿ ಚಿತ್ರದ "ಗುನು ಗುನುಗುವ"  ಗೀತೆ ಒಂದು ವರ್ಷದ ಕಾಲ ಜನಪ್ರಿಯತೆಯಲ್ಲಿ ಅಗ್ರಸ್ಥಾನ ಹೊಂದಿದ ಗೀತೆಗಳಲ್ಲಿ ಒಂದಾಗಿತ್ತು.  ಚಮಕ್ ಚಿತ್ರದ ಜೂಡಾ ಸ್ಯಾಂಡಿ ಸಂಯೋಜಿಸಿದ "ಖುಶ್ ಖುಶ್" ಹಾಡಿಗೆ ಸಂಜಿತ್, ಮಿರ್ಚಿಯವರು ನೀಡುವ "ಭವಿಷ್ಯದ ಅತ್ಯುತ್ತಮ ಪುರುಷ ಗಾಯಕ" ಸಂಗೀತ ಪ್ರಶಸ್ತಿಯನ್ನು ಗೆದ್ದಿದ್ದಾರೆ.  ಇವರು 'ಝೀ ಕನ್ನಡ' ವಾಹಿನಿಯ ಪ್ರಖ್ಯಾತ ಸಂಗೀತ ಕಾರ್ಯಕ್ರಮವಾದ "ಸರಿಗಮಪ"ದಲ್ಲಿ ಸ್ಪರ್ಧಿಯಾಗಿದ್ದರು.

ಉಲ್ಲೇಖಗಳು
ಜೀವಂತ ವ್ಯಕ್ತಿಗಳು
ಸಂದೀಪ್ ಮಹೇಶ್ವರಿ

ಸಂದೀಪ್ ಮಹೇಶ್ವರಿಯವರು ಹುಟ್ಟಿದು ೨೯.೦೯.೧೯೮೦,ನವ ದೆಹಲಿ. ತಂದೆಯ ರೂಪ್ ಕಿಶೋರಿ ಮಹೇಶ್ವರಿ ಮತ್ತು ತಾಯಿ ಶಕುಂತಲ ರಾಣಿ  ಮಹೇಶ್ವರಿ.
ಸಂದೀಪ್ ೧೯ನೇ ವಯಸ್ಸಿನಲ್ಲಿ ಮಾಡೆಲ್ ಆಗಿ ತಮ್ಮ ವೃತ್ತಿಜೀವನವನ್ನು ಪ್ರಾರಂಭಿಸಿದರು ಆದರೆ ಅವರು ಆ ಕ್ಷೇತ್ರದಲ್ಲಿ ಶೋಷಣೆ ಮತ್ತು ಕಿರುಕುಳವನ್ನು ಎದುರಿಸುತ್ತಿರುವ ಕಾರಣ ಅವರು ಮಾಡೆಲಿಂಗ್ ಅನ್ನು ತೊರೆಯಬೇಕಾಯಿತು. ಅಸಂಖ್ಯಾತ ಮಾದರಿಗಳಿಗೆ ಸಹಾಯ ಮಾಡುವ ಉದ್ಧೇಶದಿಂದ, ತನ್ನ ಕಂಪನಿಯನ್ನು  "ಮ್ಯಾಶ್ ಆಡಿಯೊ ವ್ವಿ‍ಜ಼ುಯಲ್" ಎಂದು ಹೆಸರಿಸಿ ಪೋರ್ಟ್ಫೋಲಿಯೊ ತಯಾರಿಸಲು ಪ್ರಾರಂಭಿಸಿದರು. ೨೦೦೨ರಲ್ಲಿ ಅವರು ಮತ್ತೊಂದು ಕಂಪನಿಯನ್ನ ಸ್ಥಾಪಿಸಿದ್ದರು, ಅದು ಆರು ತಿಂಗಳಲ್ಲಿ ಕುಸಿಯಿತ್ತು. ೨೦೦೬ರಲ್ಲಿ, ಅವರು "ಇಮ್ಯಾಜೆಸ್ ಬಾಝರ್" ಅನ್ನು ಪ್ರಾರಂಭಿಸಿದರು.

ಪ್ರಶಸ್ತಿ
ಕ್ರಿಯೇಟಿವ್ ಎಂಟ್ರೆಫ್ರೆನ್ಸ್ರ್ ಆಫ್ ದಿ ಇಯರ್
ಸ್ಟಾರ್ ಯೂಥ್ ಅಚಿವೆರ್ ಅವಾರ್ಡ್
ಒನ್ ಆಫ್ ಇಂಡಿಯಾ'ಸ್ ಮೋಸ್ಟ ಪ್ರಾಮಿಸಿಂಗ್ ಎಂಟ್ರೆಪ್ರೆನುರ್ಸ್ ಬೈ "ಬಿಸಿನೆಸ್ ವರ್ಲ್ಡ್ ಮ್ಯಾಗಜಿನ್"

ಪುಸ್ತಕ
ಫೈರ್ ಆ ಮೋಟಿವೇಷನ್
ಕೃಪಾಲಿ ಶಾಹ್
ಸಂದೀಪ್ ಮಹೇಶ್ವರಿಜಿ ಕೆ ವಿಚಾರ್

"ಇಮ್ಯಾಜೆಸ್ ಬಾಝರ್"45 ದೇಶಗಳಲ್ಲಿ 7000 ಕ್ಲೈಂಟ್‌ಗಳನ್ನು ಹೊಂದಿರುವ ಭಾರತೀಯ ಕಲ್ಪನೆಯ ವಿಶ್ವದ ಅತಿದೊಡ್ಡ ಸಂಗ್ರಹವಾಗಿದೆ.

ಉಲ್ಲೇಖಗಳು
ಮುಖ್ಯಮಂತ್ರಿ (ಭಾರತ)

ಭಾರತ ಗಣರಾಜ್ಯದಲ್ಲಿ, ಮುಖ್ಯಮಂತ್ರಿಯು ೨೮ ರಾಜ್ಯಗಳ ಪೈಕಿ ಪ್ರತಿ ರಾಜ್ಯದ ಮತ್ತು ಕೆಲವೊಮ್ಮೆ ಕೇಂದ್ರಾಡಳಿತ ಪ್ರದೇಶದ ಸರ್ಕಾರದ ಚುನಾಯಿತ ಮುಖಂಡನಾಗಿರುತ್ತಾನೆ.

ಭಾರತದ ಸಂವಿಧಾನದ ಪ್ರಕಾರ, ರಾಜ್ಯಪಾಲನು ರಾಜ್ಯದ ಕಾನೂನುಬದ್ಧ ಮುಖಂಡನಾಗಿರುತ್ತಾನೆ, ಆದರೆ ವಾಸ್ತವವಾದ ಕಾರ್ಯನಿರ್ವಾಹಕ ಅಧಿಕಾರವು ಮುಖ್ಯಮಂತ್ರಿಯ ಕೈಯಲ್ಲಿರುತ್ತದೆ. ರಾಜ್ಯದ ವಿಧಾನ ಸಭೆಯ ಚುನಾವಣೆಗಳ ನಂತರ, ರಾಜ್ಯದ ರಾಜ್ಯಪಾಲನು ಸರ್ಕಾರವನ್ನು ರಚಿಸಲು ಸಾಮಾನ್ಯವಾಗಿ ಹೆಚ್ಚು ಚುನಾಯಿತ ಸದಸ್ಯರಿರುವ (ಬಹುಮತವಿರುವ) ಪಕ್ಷವನ್ನು (ಅಥವಾ ಮೈತ್ರಿಕೂಟವನ್ನು) ಆಹ್ವಾನಿಸುತ್ತಾನೆ. ರಾಜ್ಯಪಾಲನು ಮುಖ್ಯಮಂತ್ರಿಯನ್ನು ನೇಮಕಮಾಡಿ ಅವನಿಗೆ ಪ್ರಮಾಣವಚನವನ್ನು ಬೋಧಿಸುತ್ತಾನೆ. ಮುಖ್ಯಮಂತ್ರಿಯ ಸಚಿವಸಂಪುಟವು ಒಟ್ಟಾಗಿ ವಿಧಾನಸಭೆಗೆ ಹೊಣೆಯಾಗಿರುತ್ತದೆ. ವೆಸ್ಟ್‌ಮಿನಿಸ್ಟರ್ ಪದ್ಧತಿಯನ್ನು ಆಧರಿಸಿ, ಮುಖ್ಯಮಂತ್ರಿಯು ವಿಧಾನಸಭೆಯ ವಿಶ್ವಾಸವನ್ನು ಉಳಿಸಿಕೊಂಡಿರುವುದರಿಂದ, ಮುಖ್ಯಮಂತ್ರಿಯ ಅಧಿಕಾರಾವಧಿಯು ವಿಧಾನಸಭೆಯ ಕಾಲಾವಧಿ-ಅಂದರೆ ಗರಿಷ್ಠ ಐದು ವರ್ಷಗಳವರೆಗೆ ಇರಬಹುದು. ಮುಖ್ಯಮಂತ್ರಿಯು ಕಾರ್ಯನಿರ್ವಹಿಸಬಹುದಾದ ಅಧಿಕಾರಾವಧಿಯ ಸಂಖ್ಯೆಗೆ ಯಾವುದೇ ಮಿತಿ ಇಲ್ಲ.

ಉಲ್ಲೇಖಗಳು 

ಸರ್ಕಾರದ ಮುಖ್ಯಸ್ಥರು
ವಿದ್ಯಾರ್ಥಿವೇತನ

ವಿದ್ಯಾರ್ಥಿವೇತನವು ಒಬ್ಬ ವಿದ್ಯಾರ್ಥಿಗೆ ತನ್ನ ಶಿಕ್ಷಣವನ್ನು ಮುಂದುವರಿಸಲು ನೀಡಲಾಗುವ ಆರ್ಥಿಕ ನೆರವಿನ ಬಹುಮಾನವಾಗಿರುತ್ತದೆ. ವಿದ್ಯಾರ್ಥಿವೇತನಗಳನ್ನು ವಿವಿಧ ಮಾನದಂಡಗಳನ್ನು ಆಧರಿಸಿ ನೀಡಲಾಗುತ್ತದೆ. ಇವು ಸಾಮಾನ್ಯವಾಗಿ ಆ ಬಹುಮಾನದ ದಾನಿ ಅಥವಾ ಸಂಸ್ಥಾಪಕನ ಮೌಲ್ಯಗಳು ಮತ್ತು ಉದ್ದೇಶಗಳನ್ನು ಪ್ರತಿಬಿಂಬಿಸುತ್ತವೆ. ವಿದ್ಯಾರ್ಥಿವೇತನವನ್ನು ವಿದ್ಯಾರ್ಥಿಯು ಮರಳಿ ಕೊಡಬೇಕಾಗಿರುವುದಿಲ್ಲ.

ಪ್ರಕಾರಗಳು 
ಅತ್ಯಂತ ಸಾಮಾನ್ಯ ವಿದ್ಯಾರ್ಥಿವೇತನಗಳನ್ನು ಈ ಕೆಳಗಿನಂತೆ ವರ್ಗೀಕರಿಸಬಹುದು:

 ಅರ್ಹತೆ ಆಧಾರಿತ: ಈ ಬಹುಮಾನಗಳು ವಿದ್ಯಾರ್ಥಿಯ ಶೈಕ್ಷಣಿಕ, ಕಲಾತ್ಮಕ, ಕ್ರೀಡಾ ಅಥವಾ ಇತರ ಸಾಮರ್ಥ್ಯಗಳ ಮೇಲೆ ಆಧಾರಿತವಾಗಿರುತ್ತವೆ.
 ಅಗತ್ಯತೆ ಆಧಾರಿತ: ಖಾಸಗಿ ಅಗತ್ಯತೆ ಆಧಾರಿತ ಬಹುಮಾನಗಳು
 ವಿದ್ಯಾರ್ಥಿ ನಿರ್ದಿಷ್ಟ: ಇವನ್ನು ಪಡೆಯಲು ಅರ್ಜಿದಾರರು ಲಿಂಗ, ಜನಾಂಗ, ಧರ್ಮ, ಕುಟುಂಬ, ಮತ್ತು ವೈದ್ಯಕೀಯ ಚರಿತ್ರೆ, ಅಥವಾ ಅನೇಕ ಇತರ ವಿದ್ಯಾರ್ಥಿ ನಿರ್ದಿಷ್ಟ ಅಂಶಗಳನ್ನು ಆಧರಿಸಿ ಅರ್ಹತೆ ಹೊಂದಬೇಕು.
 ವೃತ್ತಿಜೀವನ ನಿರ್ದಿಷ್ಟ: ನಿರ್ದಿಷ್ಟ ಅಧ್ಯಯನ ಕ್ಷೇತ್ರದಲ್ಲಿ ತೊಡಗಲು ಯೋಜಿಸಿರುವ ವಿದ್ಯಾರ್ಥಿಗಳಿಗೆ ಕಾಲೇಜು ಅಥವಾ ವಿಶ್ವವಿದ್ಯಾಲಯವು ನೀಡುವ ವಿದ್ಯಾರ್ಥಿವೇತನ.
 ಕಾಲೇಜ್ ನಿರ್ದಿಷ್ಟ: ಅತ್ಯಂತ ಅರ್ಹ ಅರ್ಜೀದಾರರಿಗೆ  ಪ್ರತ್ಯೇಕ ಕಾಲೇಜುಗಳು ಮತ್ತು ವಿಶ್ವವಿದ್ಯಾಲಯಗಳು ನೀಡುವ ವೇತನ.
 ಕ್ರೀಡಾ ವಿದ್ಯಾರ್ಥಿವೇತನ: ಒಂದು ಕ್ರೀಡೆಯಲ್ಲಿ ಅಸಾಧಾರಣ ಕೌಶಲವನ್ನು ಹೊಂದಿದವರಿಗೆ ನೀಡಲಾಗುತ್ತದೆ.
 ಬ್ರ್ಯಾಂಡ್ ಸ್ಕಾಲರ್‌ಷಿಪ್: ಇವನ್ನು ಒಂದು ಬ್ರ್ಯಾಂಡ್ ಪ್ರಾಯೋಜಿಸುತ್ತದೆ.
 ಸೃಜನಾತ್ಮಕ ಸ್ಪರ್ಧೆಯ ವಿದ್ಯಾರ್ಥಿವೇತನ: ಸೃಜನಾತ್ಮಕ ಸಲ್ಲಿಕೆಯನ್ನು ಆಧರಿಸಿ ಇವನ್ನು ನೀಡಲಾಗುತ್ತದೆ.

ಉಲ್ಲೇಖಗಳು 

ವಿದ್ಯಾರ್ಥಿ ಆರ್ಥಿಕ ಸಹಾಯ
ಆಶಿಕಾ ರಂಗನಾಥ್

ಆಶಿಕಾ ರಂಗನಾಥ್ ಭಾರತೀಯ ನಟಿ, ಮುಖ್ಯವಾಗಿ ಕನ್ನಡ ಚಿತ್ರರಂಗದಲ್ಲಿ ಕೆಲಸ ಮಾಡುತ್ತಾರೆ. ಇವರು ೨೦೧೬ ರ ಚಿತ್ರ ಕ್ರೇಜಿ ಬಾಯ್ ಮೂಲಕ ಖ್ಯಾತಿಗೆ ಏರಿದರು. ೨೦೧೬ ರಲ್ಲಿ, ಮಹೇಶ್ ಬಾಬು ನಿರ್ದೇಶಿಸಿದ ಚಿತ್ರದಲ್ಲಿ ದಿಲೀಪ್ ಪ್ರಕಾಶ್ ಎದುರು ಅಭಿನಯಿಸಿದ್ದಾರೆ. ಇವರು ಗುರುಗಳ ಜೊತೆಯಲ್ಲಿ ಗರುಡ ಚಲನಚಿತ್ರಕ್ಕೂ ಕೆಲಸ ಮಾಡುತ್ತಿದ್ದಾರೆ. ಇವರನ್ನು "ಕರ್ನಾಟಕ ಕ್ರಷ್" ಎಂದು ಜನಪ್ರಿಯವಾಗಿ ಕರೆಯಲಾಗುತ್ತದೆ.

ವೃತ್ತಿ
ರಂಗನಾಥ್ ಚಿತ್ರಗಳಲ್ಲಿ ಯಾವುದೇ ಹಿನ್ನೆಲೆ ಇಲ್ಲ. ಇವರು ಡ್ಯಾನ್ಸ್ ರಿಯಾಲಿಟಿ ಶೋ ನಲ್ಲಿ ಭಾಗವಹಿಸಿದರು. ಡಾ.ಶಿವ ರಾಜ್‌ಕುಮಾರ್ ಅಭಿನಯದ ಮಾಸ್ ಲೀಡರ್, ಗಣೇಶ್ ಅಭಿನಯದ ಮುಗುಳು ನಗೆ ಮತ್ತು ಗರುಡ ಚಿತ್ರದಲ್ಲಿ ನಟಿಸಿದ್ದಾರೆ. ಫ್ರೆಶ್ ಫೇಸ್ ಸ್ಪರ್ಧೆಯ ಸಮಯದಲ್ಲಿ ತೆಗೆದ ಚಿತ್ರಗಳನ್ನು ನೋಡಿದ ನಂತರ, ನಿರ್ದೇಶಕ ಮಹೇಶ್ ಬಾಬು ಅವರು ತಮ್ಮ ಚೊಚ್ಚಲ ಚಿತ್ರ ಕ್ರೇಜಿಬಾಯ್‌ಗಾಗಿ ಕೇಳಿದರು. ಅದು ಯಶಸ್ವಿಯಾಗಿ ೧೦೦ ದಿನಗಳನ್ನು ಪೂರೈಸಿದೆ.

ವೈಯಕ್ತಿಕ ಜೀವನ
ರಂಗನಾಥ್ ಅವರ ಕುಟುಂಬ ತುಮಕುರು ಕರ್ನಾಟಕ ಮೂಲದವರಾಗಿದ್ದು, ಇವರನ್ನು ತುಮಕೂರಿನಲ್ಲಿ ಬೆಳೆಸಲಾಯಿತು. ರಂಗನಾಥ್ ಅವರ ತಂದೆ ಎನ್. ರಂಗನಾಥ್ ಸಿವಿಲ್ ಗುತ್ತಿಗೆದಾರ ಮತ್ತು ತಾಯಿ ಬಿ. ಸುಧಾ ರಂಗನಾಥ್ ಗೃಹಿಣಿ. ರಂಗನಾಥ್ ಅವರ ಅಕ್ಕ ಆರ್. ಅನುಷಾ ಕೂಡ ನಟಿ. ರಂಗನಾಥ್ ತುಮಕೂರಿನ ಬಿಷಪ್ ಸರ್ಗಂತ್ ಶಾಲೆಯಲ್ಲಿ ಶಾಲಾ ಶಿಕ್ಷಣವನ್ನು ಮಾಡಿದರು ಮತ್ತು ಅವರ ಪಿಯುಗಾಗಿ ಬೆಂಗಳೂರಿಗೆ ತೆರಳಿದರು. ಕೋರಮಂಗಲ ಬೆಂಗಳೂರಿನ ಜ್ಯೋತಿ ನಿವಾಸ್ ಕಾಲೇಜಿನಲ್ಲಿ ತನ್ನ ಪಿಯು ಮಾಡಿದರು. ಅಲ್ಲಿ ಅವರು ಫ್ರೆಶ್ ಫೇಸ್ ಬೆಂಗಳೂರು, ಆಡಿಷನ್ ಮಾಡಿದರು ಮತ್ತು ಮಿಸ್ ಫ್ರೆಶ್ ಫೇಸ್ -೨೦೧೪ ರನ್ನರ್ಸ್ ಅಪ್ ವಿಜೇತರಾದರು. ನಂತರ, ಅವರು ಬೆಂಗಳೂರಿನ ಎಂಇಎಸ್ ಕಾಲೇಜಿನಲ್ಲಿ ಪದವಿ ಪಡೆದರು. ಫ್ರೀಸ್ಟೈಲ್, ಬಾಲಿವುಡ್, ಬೆಲ್ಲಿ ಮತ್ತು ವೆಸ್ಟರ್ನ್ ಸೇರಿದಂತೆ ವಿವಿಧ ನೃತ್ಯ ಪ್ರಕಾರಗಳಲ್ಲಿ ತರಬೇತಿ ಪಡೆದಿದ್ದಾರೆ.

ಚಿತ್ರಗಳು:

ಉಲ್ಲೇಖಗಳು

ನಟಿಯರು
ಚೌರಿ ಚೌರಾ ಘಟನೆ

ಚೌರಿ ಚೌರಾ ಘಟನೆಯು ಇಂದಿನ ಉತ್ತರ ಪ್ರದೇಶ ರಾಜ್ಯದ ಗೊರಖ್ ಪುರ ಜಿಲ್ಲೆಯಲ್ಲಿ ೫ ಫ಼ೆಬ್ರವರಿ ೧೯೨೨ ರಲ್ಲಿ ನೆಡೆಯಿತು.
ಪ್ರತಿಭಟನಾಕಾರರ  ಡೊಡ್ಡ ಗುಂಪೊಂದು ಅಸಹಕಾರ ಚಳುವಳಿಯಲ್ಲಿ ಭಾಗಹಿಸುತ್ತಿರುವಾಗ ಬ್ರಿಟೀಶ್ ಪೋಲೀಸರೊಂದಿಗೆ ಘರ್ಷಣೆ ಸಂಭವಿಸಿ  ಪೋಲೀಸರು ಗುಂಡನ್ನು ಹಾರಿಸಿದರು.
ಇದಕ್ಕೆ ಪ್ರತಿಯಾಗಿ ಪ್ರತಿಭಟನಾಕಾರರು ಪೋಲೀಸ್ ಠಾಣೆಗೆ ದಾಳಿಮಾಡಿ ಬೆಂಕಿ ಹಚ್ಚಿದರು. ಇದರಿಂದ ೨೨ ಮಂದಿಯ ಸಾವು ಸಂಭವಿಸಿತು. ಅಸಹಾಕಾರ ಚಳುವಳಿಗೆ ಕರೆಕೊಟ್ಟು ಅದರ ನೇತೃತ್ವವಹಿಸಿದ್ದ ಮಹಾತ್ಮ ಗಾಂಧಿಜಿಯವರು, ಈ ಘಟನೆ ತಮ್ಮ ಅಹಿಂಸೆಯ ಮಾರ್ಗಕ್ಕೆ ವಿರುದ್ಧವಾಗಿದ್ದುದರಿಂದ ಅವರು ಅಸಹಕಾರ ಚಳುವಳಿಯನ್ನು ೧೨ ಫ಼ೆಬ್ರವರಿ ೧೯೨೨ ರಂದು ಕೊನೆಗೊಳಿಸಿದರು..ಜವಾಹರ‌ಲಾಲ್ ನೆಹರು ತಮ್ಮ ಆತ್ಮಚರಿತ್ರೆಯಲ್ಲಿ ಗಂಧೀಜೀಯವರ ಈ ನಿರ್ಧಾರದಿಂದ ಜೈಲಿನಲ್ಲಿದ್ದ ಕಾಂಗ್ರೇಸ್ ಕಾರ್ಯಕರ್ತರಿಗೆ ಬಹಳ ಹಿನ್ನೆಡೆ ಮತ್ತು ನಿರಾಶಾದಾಯಕವಾಗಿತ್ತು ಎಂದು ಬರೆದಿದ್ದಾರೆ. ಅಸಹಕಾರ  ಚಳುವಳಿಯನ್ನು ಹಿಂಪಡೆದ್ದಕ್ಕೆ ವಿಚಲಿತರಾದ ಭಗತ್ ಸಿಂಗ್ ಕ್ರಾಂತಿಕಾರಿ ಪ್ರತಿಭಟನೆಯ ಮಾರ್ಗ ಹಿಡಿಯುತ್ತಾರೆ.

ಪರಿಣಾಮ
ಇದರ ಪ್ರತಿಯಾಗಿ ಬ್ರಿಟೀಶ್ ಅಧಿಕಾರಿಗಳು ಚೌರಿ ಚೌರ ಸುತ್ತಮುತ್ತಲಿನ ಪ್ರದೇಶದಲ್ಲಿ ಸೈನಿಕಾಡಳಿತವನ್ನು ಘೋಷಣೆ ಮಾಡುತ್ತಾರೆ. ಹಲವಾರು ದಾಳಿನೆಡೆಸಿ ನೂರಾರು ಜನರನ್ನು ಬಂಧಿಸುತ್ತಾರೆ.
ಘಟನೆಯಿಂದ ಆಘಾತಕ್ಕೊಳಗಾದ ಗಾಂಧೀಜಿ ಐದುದಿನಗಳ ಉಪವಾಸವನ್ನು ಕೈಗೊಡರು , ನೆಡೆದ ಘಟನೆಗೆ ತಾವೇ ಕಾರಣ ಎಂದು ಅವರು ಗ್ರಹಿಸಿದರು.  ಆತುರದಲ್ಲಿ ಜನರನ್ನು ಚಳುವಳಿಗೆ ಪ್ರಚೋದಿಸಿದ್ದು ಆತುರವಾಯಿತೆಂದು, ಅಹಿಂಸೆಯ ಮಾರ್ಗಕ್ಕೆ ಇನ್ನೂ ಹೆಚ್ಚು ಒತ್ತು ನೀಡಲಿಲ್ಲವೆಂದು ಮತ್ತು ಚಳುವಳಿಯಲ್ಲಿ ಸಂಯಮ ಕಾಯ್ದುಕೊಳ್ಳಲು ತರಬೇತಿ ನೀಡಿಲ್ಲವೆಂದು ಅವರು ಮನಗಂಡರು. ಗಾಂಧೀಜಿಯವರಿಗೆ ಭಾರತೀಯರು ತಪ್ಪು ರೀತಿಯಲ್ಲಿ ತಯಾರಾಗಿದ್ದಾರೆ ಮತ್ತು ಸ್ವಾತಂತ್ರ್ಯ ಪಡೆಯಲು ಏನು ಬೇಕೋ ಅದನ್ನು ಮಾಡಲು ಇನ್ನು ತಯಾರಾಗಿಲ್ಲ ಎಂಬ ಅಭಿಪ್ರಾಯಕ್ಕೆ ಬಂದರು. ಗಾಂಧೀಜಿ ಅವರನ್ನು
ಬಂಧಿಸಿ ಆರು ವರ್ಷಗಳ ಕಾಲ ಜೈಲುವಾಸವನ್ನು ಬ್ರಿಟೀಷ್ ಸರ್ಕಾರ ವಿಧಿಸುತ್ತಾರೆ. ನಂತರ ಫ಼ೆಬ್ರವರಿ ೧೯೨೪ ರಲ್ಲಿ ಅನಾರೋಗ್ಯದ ಕಾರಣದಿಂದ ಅವರನ್ನು ಬಿಡುಗಡೆ ಮಾಡಲಾಯಿತು. 
ಫ಼ೆಬ್ರವರಿ ೧೨ ೧೯೨೨ ರಂದು, ಚೌರಿ ಚೌರ ಪ್ರಕರಣದ ನಂತರ  ಭಾರತೀಯ ರಾಷ್ಟ್ರೀಯ ಕಾಂಗ್ರೇಸ್ ಅಸಹಕಾರ ಚಳುವಳಿಯನ್ನು ನಿಲ್ಲಿಸುತ್ತದೆ. 

ಜೈಲಿನಲ್ಲಿದ್ದ ನೆಹರು ಮತ್ತು ಇನ್ನಿತರ ಹೋರಾಟಗಾರರು ಈ ನಿರ್ಧಾರದ ಬಗ್ಗೆ ಅಸಮಾಧಾನ ವ್ಯಕ್ತಪಡಿಸುತ್ತಾರೆ. ರಾಷ್ಟ್ರೀಯ ಏಕತೆ ಸಾಧಿಸುವ ಸಮಯದಲ್ಲಿ ಈ ನಿರ್ಧಾರ ಸಮಂಜಸವಲ್ಲ ಎಂದು ಭಾವಿಸುತ್ತಾರೆ. ಚಳುವಳಿಯನ್ನು ಹಿಂಪಡೆದ ಸ್ವಲ್ಪ ತಿಂಗಳುಗಳ ನಂತರ ಸರ್ಕಾರ ಗಾಂಧೀಜಿಯವರನ್ನು ಬಂಧಿಸಿ ಜೈಲಿನಲ್ಲಿಡುತ್ತದೆ.

ಉಲ್ಲೇಖಗಳು
ಸೂಫಿಪಂಥ



ಪೀಠಿಕೆ
ಸೂಫಿಪಂಥ ಇಸ್ಲಾಮ್ ಧರ್ಮದ ಒಂದು ತತ್ತ್ವ. ಇದಕ್ಕೆ ಸುಮಾರು ಮೂರು ಸಾವಿರ ವರ್ಷದ ಇತಿಹಾಸವಿದೆ. ಅರಬ್ಬೀ ಭಾಷೆಯಲ್ಲಿ ಉಣ್ಣೆಗೆ ಸೂಫ್ ಎಂದು ಹೆಸರು. ಈ ಪಂಥದವರು ಉಣ್ಣೆವಸ್ತ್ರ ಧರಿಸುತ್ತಿದ್ದುದರಿಂದಲೇ ಇವರಿಗೆ ಸೂಫಿಗಳು ಎಂದು ಹೆಸರಾಯಿತೆನ್ನಲಾಗಿದೆ. ಇವರೇ ಮುಂದೆ ಸೂಫಿಪಂಥದ ಉಗಮಕ್ಕೆ ಕಾರಣರಾದರು.

ಸೂಫಿ ತತ್ತ್ವ
ಭಗವಂತ ಹಾಗೂ ಮನುಷ್ಯ ಬೇರೆ ಬೇರೆ ಅಲ್ಲ ಎಂಬುದು ಈ ಸಿದ್ಧಾಂತದ ಸಾರ. ಮುಹಮ್ಮದ್ ಪೈಗಂಬರ್ ಮೆಕ್ಕಾದಿಂದ ಮದೀನಕ್ಕೆ ಹೋಗುವ ಮೊದಲೇ ಇದ್ದ ತತ್ತ್ವಜ್ಞಾನಿಗಳಾದ ಹಲವು ಮುಸ್ಲಿಮರು ಈ ಸಿದ್ಧಾಂತವನ್ನು ಬೆಳೆಸುತ್ತ ಬಂದರು. ಈ ಗುಂಪಿನಲ್ಲಿ ಮಹಿಳೆಯರೂ ಇದ್ದರೆಂದು ತಿಳಿದುಬರುತ್ತದೆ. ಮುಖ್ಯವಾಗಿ ಬಿಯಾ ಎಂಬ ಮಹಿಳೆ ಸೂಫಿ ಸಿದ್ಧಾಂತದ ಬಗ್ಗೆ ತುಂಬ ನಿಷ್ಠಾವಂತೆಯಾಗಿದ್ದಳಂತೆ. ಈ ಪಂಥದವರು ಈಕೆಯನ್ನು ಇಂದಿಗೂ ಪೂಜ್ಯಭಾವನೆಯಿಂದ ಕಾಣುತ್ತಾರೆ. 752ರಲ್ಲಿ ಈಕೆ ನಿಧನಳಾದಳು. ಅತ್ತಾರ್ ಎಂಬ ಕವಿ ಈಕೆಯನ್ನು ಕುರಿತು ಪ್ರಶಂಸನೀಯ ಮಾತುಗಳನ್ನಾಡಿ, ಈಕೆಯ ದೈವಿಕ ಭಾವನೆಯ ಉದ್ಗಾರಗಳನ್ನೂ ಬರೆದಿಟ್ಟಿದ್ದಾನೆ. ಪರಮಾತ್ಮನ ಕಡೆ ಮುಖ ಹೊರಳಿಸುವುದೇ ಜಾಣತನದ ಫಲ ಎಂದು ಈಕೆ ಹೇಳಿರುವುದು ಸೂಫಿ ಸಿದ್ಧಾಂತದ ಪ್ರತಿಪಾದನೆಯಲ್ಲಿ ಸಾಹಸ ಮತ್ತು ಶ್ರದ್ಧೆಯ ಪ್ರಯತ್ನವೆಂದು ಹೇಳಬಹುದು. ಹೀಗೆ ಪುರುಷರೂ ಸ್ತ್ರೀಯರೂ ಸೂಫಿ ಪಂಥದ ಪ್ರಚಾರದಲ್ಲಿ ಕೈಜೋಡಿಸಿದ್ದರು.
ಈ ಪಂಥವನ್ನು ಮುಸ್ಲಿಮರು ತಸ್‍ವಫ್ ಎಂದು ಕರೆಯುವರು. ಬಾಗ್ದಾದಿನ ಅಲ್-ಜುನೈದ್ ಮತ್ತು ಬಿಸ್ತಾಂ ಪಟ್ಟಣದ ಅಲ್-ಬಾಯಜಿದ್ ಆ ಕಾಲಕ್ಕೆ ಇದರ ಪ್ರಚಾರದಲ್ಲಿ ಅತ್ಯಂತ ಪ್ರಭಾವಶಾಲಿ ಪರಿಣಾಮವನ್ನುಂಟುಮಾಡಿದ ವ್ಯಕ್ತಿಗಳಲ್ಲಿ ಮುಖ್ಯರಾದವರು. ಇವರು 9ನೆಯ ಶತಮಾನದ ಕೊನೆಯ ಭಾಗದಲ್ಲಿ ಜೀವಿಸಿದ್ದರು. ಸೂಫಿತತ್ತ್ವದ ಬೋಧನೆಯಲ್ಲಿ ಅದರ ನಿಜವಾದ ಅಂಗವೋ ಎನ್ನುವಂತೆ ಅದ್ವೈತದ ಭಾವನೆಗಳನ್ನು ಇವರು ಹರಡುತ್ತಿದ್ದರು.
ಎಲ್ಲಾ ಸೂಫಿ ಆದೇಶಗಳು ಮುಹಮ್ಮದ್ ಅವರ ಮೂಲ ನಿಯಮಗಳನ್ನು ಅವರ ಸೋದರಸಂಬಂಧಿಯ ಉಪದೇಶದ ಮೂಲಕ ಸಂಪರ್ಕಿಸುತ್ತವೆ ಮತ್ತು , ಪ್ರ.ಮುಹಮ್ಮದ್‌ ಗೆ ಅವರ ಮೂಲ ಉಪದೇಶಗಳನ್ನು ತನ್ನ ಸಹಚರ ಮತ್ತು ಮಾವ ಅಬೂಬಕರ್‍ರವರ ನಕ್ಷ್ಬಂದಿ ಪಂಥವನ್ನು ಹೊರತುಪಡಿಸಿ, ಅಳಿಯ ಅಲಿ ಹೇಳಿಕೆ ಮೂಲಕ ಅರ್ಥೈಸುತ್ತಾರೆ.

ಕವಿಗಳು - ಪ್ರಚಾರಕರು

ಕವಿಗಳೂ ಸೂಫಿ ಪಂಥದ ಪ್ರಚಾರ ಕಾರ್ಯ ಕೈಗೊಂಡಿದ್ದರೆಂದು ತಿಳಿದುಬರುತ್ತದೆ. ಈ ಪೈಕಿ ಅಬು ಸಯೀದ್ ಗಣ್ಯನಾದವನು. ಇವನಿಗೆ ಹಲವಾರು ಶಿಷ್ಯರಿದ್ದರು. ಇವರೆಲ್ಲ ಉಣ್ಣೆವಸ್ತ್ರ ಧರಿಸುತ್ತಿದ್ದರು.
ಪುರಾತನಕಾಲದ ಸೂಫಿಗಳು, ತತ್ತ್ವಜ್ಞಾನಿಗಳಾಗಲೀ ಕವಿಗಳಾಗಲೀ ಕಟ್ಟಾ ಪ್ರಚಾರಕರಾಗಲೀ ಆಗಿರಲಿಲ್ಲವೆಂದು ತಿಳಿದುಬರುತ್ತದೆ. ಇವರು ಬೆಳಕಿಗೆ ಬಾರದೆ ತಮ್ಮ ಪಾಡಿಗೆ ತಾವು ಇದ್ದು ಬಿಡುತ್ತಿದ್ದರು. ಬಾಹ್ಯ ಪ್ರಪಂಚದ ಹವ್ಯಾಸವೇ ಇವರಿಗಿರಲಿಲ್ಲ. ಈ ಕಾರಣದಿಂದಲೋ ಅಥವಾ ಮತ್ತಾವ ಕಾರಣದಿಂದಲೋ ಅಂತೂ ಇವರನ್ನು ಮತಾನುಯಾಯಿಗಳು ಅನಾದರಣೆಯಿಂದ ನೋಡುತ್ತಿದ್ದರು. ಇವರನ್ನು ಧರ್ಮಭ್ರಷ್ಟರೆಂದು ಕರೆಯುತ್ತಿದ್ದರು. ಆದರೂ ಇವರ ಪ್ರಭಾವ ಅಳಿಯಲಿಲ್ಲ. ಸೂಫಿ ಪಂಥದ ಸಮರ್ಥಕನಾದ ಅಲ್-ಜುನೈದ್‍ನ ಪ್ರಖ್ಯಾತ ಶಿಷ್ಯ ಹುಸೇನ್ ಇಬೆನ್ ಮನ್ಸೂರ್. ಇವನಿಗೆ ಹಲ್ಲಾಜ್ ಎಂಬ ಹೆಸರೂ ಇತ್ತು. ಹಲ್ಲಾಜ್ ಎಂದರೆ ಉಣ್ಣೆ ಎಕ್ಕುವವ ಎಂದರ್ಥ. ಈತ ತನ್ನ ಪ್ರಚಾರ ಕಾರ್ಯದಿಂದ ಮತೀಯರ ಕೋಪತಾಪಕ್ಕೆ ಗುರಿಯಾಗಿ ಚಿತ್ರಹಿಂಸೆಗೆ ತುತ್ತಾಗಿ, 923ರಲ್ಲಿ ಕೊಲೆಯಾದ. ಸೂಫಿತತ್ತ್ವಕ್ಕೋಸ್ಕರ ಬಲಿಯಾಗಿ ಹುತಾತ್ಮನಾದ. ಸೂಫಿ ಪಂಥೀಯರು ಇಂದಿಗೂ ಇವನನ್ನು ಪೂಜ್ಯತೆಯಿಂದ ಕಾಣುವರು. 
ಕನ್ನಡ ಕವಿ ಶಿಶುನಾಳ ಶರೀಫನೂ ಒಬ್ಬ ಸೂಫಿ ಸಂತನೆಂದು ಹೇಳಲಾಗುತ್ತದೆ. ಸೂಫಿಪಂಥವನ್ನು ಕುರಿತಂತೆ ಕನ್ನಡದಲ್ಲಿ ಅನೇಕ ಕೃತಿಗಳು ರಚಿತವಾಗಿವೆ.(ಎಮ್.ಎಸ್.ಜಿ.)

ನೋಡಿ
ಉಮರನ ಒಸಗೆ

ಹೊರ ಸಂಪರ್ಕ
What Is Sufism? Institute for Global Change

ಉಲ್ಲೇಖ
ಧರ್ಮ
ಮುಚ್ಚಳ

ಮುಚ್ಚಳವು ಒಂದು ಧಾರಕದ ಭಾಗವಾಗಿದ್ದು, ಮುಚ್ಚುವಿಕೆ ಅಥವಾ ಮುಚ್ಚಿಗೆಯ ಕಾರ್ಯನಿರ್ವಹಿಸುತ್ತದೆ ಮತ್ತು ಸಾಮಾನ್ಯವಾಗಿ ಒಂದು ವಸ್ತುವನ್ನು ಸಂಪೂರ್ಣವಾಗಿ ಮುಚ್ಚುತ್ತದೆ. ಮುಚ್ಚಳಗಳನ್ನು ಡಬ್ಬಿಗಳಂತಹ ಸಣ್ಣ ಧಾರಕಗಳ ಮೇಲೆ ಜೊತೆಗೆ ತೆರೆದ ಶಿರದ ಕೊಳಗಗಳು ಹಾಗೂ ಪೀಪಾಯಿಗಳ ಮೇಲೆ ಹೆಚ್ಚು ದೊಡ್ಡ ಮುಚ್ಚಳಗಳನ್ನು ಇರಿಸಬಹುದು. ಕೆಲವು ಮುಚ್ಚಳಗಳು ಅವನ್ನು ಬಯಸಿದಾಗ ಅಥವಾ ಅಧಿಕೃತವಾಗಿ ತೆರೆಯುವವರೆಗೆ ಭದ್ರವಾಗಿ ಹಿಡಿದಿಡಲು ನೆರವಾಗುವ ಭದ್ರತಾ ಪಟ್ಟಿ ಅಥವಾ ಅನಧಿಕೃತ ಮಾರ್ಪಾಟು ಸ್ಪಷ್ಟವಾಗುವ ಪಟ್ಟಿಯನ್ನು ಹೊಂದಿರುತ್ತವೆ. ಇವು ಸಾಮಾನ್ಯವಾಗಿ ಧಾರಕವನ್ನು ತೆರೆಯಲಾಗಿದೆ ಎಂದು ಸೂಚಿಸಲು ಪೂರ್ವಾವಸ್ಥೆಗೆ ತರಲಾರದ್ದಾಗಿರುತ್ತವೆ.

ಇತಿಹಾಸ 
ಕ್ರಿ.ಪೂ. ೩೧೦೦ ರಷ್ಟು ಹಿಂದಿನದ್ದೆಂದು ಕಾಲನಿರ್ಧಾರ ಮಾಡಲಾಗಿರುವ ಮಡಿಕೆಗಳ ಮೇಲಿನ ಮುಚ್ಚಳಗಳು ಸಿಕ್ಕಿವೆ. ಮುಚ್ಚಳಗಳಿರುವ ಪ್ರಾಚೀನ ಐಗುಪ್ತ ಅಂತ್ರಪಾತ್ರೆಗಳು ಕ್ರಿ.ಪೂ. ೨೬೮೬ರಷ್ಟು ಹಿಂದೆ ರಕ್ಷಿತ ಶವಗಳ ಅಂಗಗಳನ್ನು ಹೊಂದಿರುತ್ತಿದ್ದವು.

ಉಲ್ಲೇಖಗಳು 

ಕಟ್ಟುವಿಕೆ
ದ್ರೋಹ

ದ್ರೋಹ ಎಂದರೆ ಒಂದು ಪ್ರಕಲ್ಪಿತ ಒಪ್ಪಂದ, ನಂಬಿಕೆ ಅಥವಾ ವಿಶ್ವಾಸವನ್ನು ಮುರಿಯುವುದು ಅಥವಾ ಉಲ್ಲಂಘಿಸುವುದು. ಇದು ವ್ಯಕ್ತಿಗಳ ನಡುವಿನ ಸಂಬಂಧದೊಳಗೆ, ಸಂಸ್ಥೆಗಳ ನಡುವೆ ಅಥವಾ ವ್ಯಕ್ತಿಗಳು ಹಾಗೂ ಸಂಸ್ಥೆಗಳ ನಡುವೆ ನೈತಿಕ ಮತ್ತು ಮಾನಸಿಕ ಸಂಘರ್ಷವನ್ನು ಉಂಟುಮಾಡುತ್ತದೆ. ಹಲವುವೇಳೆ ದ್ರೋಹವು ಒಂದು ವೈರಿ ಗುಂಪನ್ನು ಬೆಂಬಲಿಸುವ ಕ್ರಿಯೆಯಾಗಿರುತ್ತದೆ, ಅಥವಾ ಒಂದು ಪಕ್ಷವು ಇತರರಿಂದ ಮಾಡುವ, ಪೂರ್ವದಲ್ಲಿ ನಿರ್ಧರಿಸಲಾದ ಅಥವಾ ಭಾವಿಸಿಕೊಂಡ ನಡವಳಿಕೆಗಳಿಂದ ಸಂಪೂರ್ಣ ಬೇರ್ಪಡಿಕೆಯಾಗಿರುತ್ತದೆ. ಇತರರಿಗೆ ದ್ರೋಹ ಮಾಡುವವನನ್ನು ಸಾಮಾನ್ಯವಾಗಿ ದ್ರೋಹಿ ಅಥವಾ ವಿಶ್ವಾಸಘಾತಕನೆಂದು ಕರೆಯಲಾಗುತ್ತದೆ. ದ್ರೋಹವು ಸಾಮಾನ್ಯವಾಗಿ ಬಳಕೆಯಾಗುವ ಸಾಹಿತ್ಯಿಕ ಅಂಶ ಕೂಡ ಆಗಿದೆ. ಇದನ್ನು ಚಲನಚಿತ್ರಗಳು ಮತ್ತು ಟಿವಿ ಸರಣಿಯಂತಹ ಇತರ ಕಥಾಸಾಹಿತ್ಯದಲ್ಲಿ ಕೂಡ ಬಳಸಲಾಗುತ್ತದೆ. ಇದನ್ನು ಹಲವುವೇಳೆ ಕಥೆಯ ತಿರುವಿನೊಂದಿಗೆ ಸಂಬಂಧಿಸಲಾಗುತ್ತದೆ ಅಥವಾ ಹಾಗೆ ಬಳಸಲಾಗುತ್ತದೆ.

ಹೆಚ್ಚಿನ ಓದಿಗಾಗಿ 

 
 
 
 
 
 Alan L. Hensley (2009). "Betrayal Trauma: Insidious Purveyor of PTSD".  In George W. Doherty (ed.). Return to Equilibrium: The Proceedings of the 7th Rocky Mountain Region Disaster Mental Health Conference. Loving Healing Press. ISBN 978-1-932690-86-6.
 
 
ನೀತಿಶಾಸ್ತ್ರದ ಪರಿಕಲ್ಪನೆಗಳು
ಕರಗುವಿಕೆ

ಕರಗುವಿಕೆ, ಅಥವಾ ದ್ರವಣವು ಒಂದು ವಸ್ತುವು ಘನದಿಂದ ದ್ರವದ ಅವಸ್ಥೆಗೆ ಪರಿವರ್ತನೆಯಾಗುವ ಭೌತಿಕ ಪ್ರಕ್ರಿಯೆ. ಸಾಮಾನ್ಯವಾಗಿ ಶಾಖ ಅಥವಾ ಒತ್ತಡದ ಅನ್ವಯದಿಂದ ಘನದ ಆಂತರಿಕ ಶಕ್ತಿಯು ಹೆಚ್ಚಾದಾಗ, ವಸ್ತುವಿನ ಉಷ್ಣಾಂಶವು ಕರಗುವ ತಾಪಮಾನಕ್ಕೆ ಏರಿ ಇದು ಉಂಟಾಗುತ್ತದೆ. ಕರಗುವ ತಾಪಮಾನದ ಸ್ಥಿತಿಯಲ್ಲಿ, ಘನದಲ್ಲಿನ ಅಯಾನುಗಳು ಮತ್ತು ಅಣುಗಳ ವ್ಯವಸ್ಥೆಯು ಕಡಿಮೆ ವ್ಯವಸ್ಥೆಯ ಸ್ಥಿತಿಗೆ ವಿಘಟಿಸುತ್ತದೆ, ಮತ್ತು ಘನವಸ್ತುವು ಕರಗಿ ದ್ರವವಾಗುತ್ತದೆ.

ಕರಗಿದ ಸ್ಥಿತಿಯಲ್ಲಿನ ವಸ್ತುಗಳು ತಾಪಮಾನ ಏರಿದಂತೆ ಸಾಮಾನ್ಯವಾಗಿ ಕಡಿಮೆ ಸ್ನಿಗ್ಧತೆಯನ್ನು ಹೊಂದಿರುತ್ತವೆ. ಈ ತತ್ತ್ವಕ್ಕೆ ಅಪವಾದವೆಂದರೆ ಮೂಲಧಾತುವಾದ ಗಂಧಕ. ೧೬೦ ರಿಂದ ೧೮೦ °C ವ್ಯಾಪ್ತಿಯಲ್ಲಿ ಪಾಲಿಮರೀಕರಣದ ಕಾರಣದಿಂದ ಇದರ ಸ್ನಿಗ್ಧತೆಯು ಹೆಚ್ಚಾಗುತ್ತದೆ.

ಉಲ್ಲೇಖಗಳು 

ಉಷ್ಣಗತಿವಿಜ್ಞಾನ
ದಂಗೆ

ದಂಗೆ, ಬಂಡಾಯ, ಅಥವಾ ವಿದ್ರೋಹವು ವಿಧೇಯತೆ ಅಥವಾ ಸುವ್ಯವಸ್ಥೆಯ ನಿರಾಕರಣೆ. ಇದು ಒಂದು ಸ್ಥಾಪಿತ ಪ್ರಾಧಿಕಾರದ ಆದೇಶಗಳ ವಿರುದ್ಧದ ಮುಕ್ತ ಪ್ರತಿರೋಧವನ್ನು ಸೂಚಿಸುತ್ತದೆ.

ದಂಗೆಯು ಒಂದು ಸಂದರ್ಭದ ಬಗ್ಗೆ ಕೋಪ ಮತ್ತು ಅಸಮ್ಮತಿಯ ಭಾವನೆಯಿಂದ ಆರಂಭವಾಗಿ ಈ ಸಂದರ್ಭಕ್ಕೆ ಜವಾಬ್ದಾರವಾಗಿರುವ ಪ್ರಾಧಿಕಾರಕ್ಕೆ ಅಧೀನವಾಗುವ ಅಥವಾ ಅದನ್ನು ಪರಿಪಾಲಿಸುವ ನಿರಾಕರಣೆಯಿಂದ ತನ್ನನ್ನು ವ್ಯಕ್ತಪಡಿಸಿಕೊಳ್ಳುತ್ತದೆ. ದಂಗೆಯು ವೈಯಕ್ತಿಕ ಅಥವಾ ಸಾಮೂಹಿಕವಾಗಿರಬಹುದು, ಶಾಂತಿಯುತ (ಶಾಸನೋಲ್ಲಂಘನೆ, ನಾಗರಿಕ ಪ್ರತಿರೋಧ, ಮತ್ತು ಅಹಿಂಸಾತ್ಮ ಪ್ರತಿರೋಧ) ಅಥವಾ ಹಿಂಸಾತ್ಮಕವಾಗಿರಬಹುದು (ಭಯೋತ್ಪಾದನೆ, ವಿಧ್ವಂಸಕ ಕೃತ್ಯ ಮತ್ತು ಗುಪ್ತ ಕದನ).

ಸಾಮಾನ್ಯವಾಗಿ ದಂಗೆಯು ಒಂದು ದಬ್ಬಾಳಿಕೆಯ ಶಕ್ತಿಯಿಂದ ತಪ್ಪಿಸಿಕೊಳ್ಳಲು ಮತ್ತು/ಅಥವಾ ಅದರಿಂದ ರಿಯಾಯಿತಿಗಳನ್ನು ಪಡೆಯಲು ಪ್ರಯತ್ನಿಸುತ್ತದೆ.

ಉಲ್ಲೇಖಗಳು 

ಯುದ್ಧದ ಕಾರಣಗಳು
ಕೋಹಿನೂರು (ಪುಸ್ತಕ)

ಕೋಹಿನೂರು ಪುಸ್ತಕವನ್ನು ಬಿ. ವೆಂಕಟಾಚಾರ್ಯ ಅವರು 1921ರಲ್ಲಿ ರಚಿಸಿದರು. ಇದನ್ನು ಬಿ. ವಿ. ನರಸಿಂಹೈಯ್ಯಂಗಾರ ಪ್ರಕಟಿಸಿದೆ .

ಕೋಹಿನೂರು ಪುಸ್ತಕವನ್ನು ಬಿ. ವೆಂಕಟಾಚಾರ್ಯ ಅವರು 1921ರಲ್ಲಿ ರಚಿಸಿದರು. ಇದನ್ನು ಬಿ. ವಿ. ನರಸಿಂಹೈಯ್ಯಂಗಾರರು ಪ್ರಕಟಿಸಿದ್ದರು.

ಗ್ರಂಥಸೂಚಿ ಮತ್ತು ಗ್ರಂಥಸೂಚಿಗಳ ವಿಷಯಪಟ್ಟಿ
ಬಿ. ವೆಂಕಟಾಚಾರ್ಯ ಅವರ ಪುಸ್ತಕಗಳು
ಕನ್ನಡ ಪುಸ್ತಕಗಳು
ಪುಸ್ತಕ ಸಂಚಯ - ಐಇಜಿ ಯೋಜನೆ

ಉಲ್ಲೇಖಗಳು
ಪಾಂಡಿತ್ಯ

ಪಾಂಡಿತ್ಯ (ವಿದ್ವತ್ತು) ಒಬ್ಬ ವಿದ್ವಾಂಸನ ಗುಣ. ಶಿಕ್ಷಣ ಮತ್ತು ಓದುವಿಕೆ, ಇವುಗಳನ್ನು ಅನುಸರಿಸಿ ಮನನ ಮತ್ತು ಚಿಂತನೆಗಳು ಎಲ್ಲ ಅಸಭ್ಯತೆಯನ್ನು ತೊಡೆದುಹಾಕಿದಾಗ, ಅಂದರೆ ಎಲ್ಲ ಒರಟಾದ ಮತ್ತು ತರಪೇತಿಯಿಲ್ಲದ ಅನಮ್ರತೆಯನ್ನು ನಯಗೊಳಿಸಿದಾಗ ವಿದ್ವಾಂಸನು ಪಾಂಡಿತ್ಯ ಹೊಂದಿರುತ್ತಾನೆ ಎಂದು ಹೇಳಬಹುದು.

ಅರ್ಥ 
ಪಾಂಡಿತ್ಯವು ಶಿಕ್ಷಣದಿಂದ ಅನುಗ್ರಹಿತವಾಗುವ ಆಳ, ಮೆರುಗು ಮತ್ತು ವಿಸ್ತಾರ. ಒಬ್ಬ ಶಿಕ್ಷಿತ ವ್ಯಕ್ತಿಯು ವಿಮರ್ಶಾತ್ಮಕವಾಗಿ ಮತ್ತು ತಾರ್ಕಿಕವಾಗಿ ಯೋಚಿಸುವ ಹಂತ ತಲುಪಿರುತ್ತಾನೆ. ಪಾಂಡಿತ್ಯವುಳ್ಳ ವ್ಯಕ್ತಿಯು ಸಾಮಾನ್ಯ ವಿಷಯಗಳ ಬಗ್ಗೆ ಆಳ ಮತ್ತು ವಿಶಾಲ ಎರಡೂ ಬಗೆಯ ಪರಿಚಿತತೆಯನ್ನು ಹೊಂದಿರುತ್ತಾನೆ, ಮತ್ತು ಸಾಮಾನ್ಯವಾಗಿ ವಿಷಯದ ಸಾಹಿತ್ಯದ ಅಧ್ಯಯನ ಹಾಗೂ ವಿಸ್ತಾರವಾದ ಓದಿನ ಕಾರಣದಿಂದ ಒಂದು ನಿರ್ದಿಷ್ಟ ವಿಷಯದಲ್ಲಿ ಪ್ರಾಜ್ಞನಾಗಿರುತ್ತಾನೆ.

ಬಾಹ್ಯ ಸಂಪರ್ಕಗಳು 
 "Logical Rudeness" 

ಕಲಿಕೆ
ವಿಧೇಯತೆ

ಮಾನವ ವರ್ತನೆಯಲ್ಲಿ, ವಿಧೇಯತೆಯು ಒಂದು ರೀತಿಯ ಸಾಮಾಜಿಕ ಪ್ರಭಾವವಾಗಿರುತ್ತದೆ. ವಿಧೇಯನಾಗಿರುವ ವ್ಯಕ್ತಿಯು ಒಬ್ಬ ಅಧಿಕಾರಯುತ ವ್ಯಕ್ತಿಯ ಸುಸ್ಪಷ್ಟ ಸೂಚನೆಗಳು ಅಥವಾ ಆದೇಶಗಳನ್ನು ಒಪ್ಪಿಕೊಳ್ಳುತ್ತಾನೆ. ಸಾಮಾನ್ಯವಾಗಿ ವಿಧೇಯತೆಯನ್ನು ಅನುಸರಣೆ ಮತ್ತು ಅನುರೂಪತೆಗಳಿಂದ ವ್ಯತ್ಯಾಸ ಮಾಡಲಾಗುತ್ತದೆ. ಅನುಸರಣೆಯು ಸಮಾನಸ್ಕಂಧರಿಂದ ಪ್ರಭಾವಿತವಾಗಿ ಬರುವ ವರ್ತನೆ. ಅನುರೂಪತೆಯು ಬಹುಮತದ ವರ್ತನೆಯನ್ನು ಸರಿಗಟ್ಟುವ ಉದ್ದೇಶ ಹೊಂದಿದ ವರ್ತನೆ. ಸಂದರ್ಭವನ್ನು ಅವಲಂಬಿಸಿ, ವಿಧೇಯತೆಯನ್ನು ನೈತಿಕ, ಅನೈತಿಕ ಅಥವಾ ನಿರ್ನೈತಿಕವಾಗಿ ಕಾಣಬಹುದು.

ನ್ಯಾಯಯುತ ಅಧಿಕಾರವುಳ್ಳವರೆಂದು ಗ್ರಹಿಸಲಾದ ವ್ಯಕ್ತಿಗಳ ಉಪಸ್ಥಿತಿಯಲ್ಲಿ ಮನುಷ್ಯರು ವಿಧೇಯರಾಗಿರುತ್ತಾರೆಂದು ತೋರಿಸಲಾಗಿದೆ, ೧೯೬೦ ರ ದಶಕದಲ್ಲಿ ಮಿಲ್‍ಗ್ರಮ್ ಪ್ರಯೋಗವು ಹೀಗೆ ತೋರಿಸಿಕೊಟ್ಟಿತು. ನಾಜ಼ಿಗಳು ಸಾಮಾನ್ಯ ಜನರನ್ನು ಹೋಲೋಕಾಸ್ಟ್‌ನ ಸಮೂಹ ಹತ್ಯೆಗಳಲ್ಲಿ ಹೇಗೆ ಭಾಗವಹಿಸುವಂತೆ ಮಾಡಿದರು ಎಂಬುದನ್ನು ಕಂಡುಕೊಳ್ಳಲು ಸ್ಟ್ಯಾನ್ಲಿ ಮಿಲ್‍ಗ್ರಮ್ ಇದನ್ನು ಮಾಡಿದನು.

ಉಲ್ಲೇಖಗಳು 

ಮಾನವ ವರ್ತನೆ
ಭೀಮೇಶ್ವರ

ಭೀಮೇಶ್ವರ
 ಭೀಮೇಶ್ವರ ಪಾಂಡವರ ಅಜ್ಞಾತ ವಾಸದ ಕಾಲದಲ್ಲಿ ಭೀಮನಿಂದ ಪ್ರತಿಷ್ಠಾಪಿಸಲ್ಪಟ್ಟ ದೇವಸ್ಥಾನ

ಭೀಮೇಶ್ವರ, ಸಾಗರ ತಾಲ್ಲೂಕಿನ ಈ ಪುಟ್ಟ ಗ್ರಾಮವು ಸಾಗರ-ಕೋಗಾರ್-ಭಟ್ಕಳ ಮಾರ್ಗದಲ್ಲಿ ಸಿಗುತ್ತದೆ. ಸಾಗರ ನಗರದಿಂದ ೬೨ ಕಿಲೋಮೀಟರ್ ದೂರದಲ್ಲಿದೆ. ಇಲ್ಲಿ ಭೀಮೇಶ್ವರನ ಲಿಂಗ ಕಾಣಬಹುದು. ದೇವಸ್ಥಾನದ ಪಕ್ಕದಲ್ಲೇ ೫೦ ಅಡಿ ಎತ್ತರಿಂದ ಧುಮುಕುವ ಒಂದು ಜಲಪಾತವಿದೆ.

ಸ್ಥಳ ಪುರಾಣ 

ಈ ದೇವಸ್ಥಾನದ ಇತಿಹಾಸವು ಪುರಾಣದ ಜೊತೆಗೆ ತಳಕು ಹಾಕಿಕೊಂಡಿದ್ದು, ಅದರ ಪ್ರಕಾರ ಈ ದೇವಸ್ಥಾನವನ್ನು ಪಾಂಡವರು ಅಜ್ಞಾತವಾಸದಲ್ಲಿ ಇರುವಾಗ ಕಾಶಿಯಿಂದ ಭೀಮನು ತಂದ ಲಿಂಗವನ್ನು ಇಲ್ಲಿ ಸ್ಥಾಪಿಸಿದರು. ಆ ಲಿಂಗಕ್ಕೆ ಅಭಿಷೇಕ ಮಾಡಲು ನೀರು ಬೇಕಾದಾಗ ಅರ್ಜುನ ಬಾಣ ಹೂಡಿ ಜಲಧಾರೆಯನ್ನು ಚಿಮ್ಮಿಸುತ್ತಾನೆ, ಅದೇ ಈಗ ಅಲ್ಲಿ ಧುಮುಕುವ ಸರಳ ಹೊಳೆ. ಕಾಲಕ್ರಮೇಣ ಆ ಪ್ರದೇಶವನ್ನಾಳಿದ ಪಾಳೇಗಾರರು, ನಂತರ ಕಾಳುಮೆಣಸಿನ ರಾಣಿ ಎಂದೇ ಪ್ರಸಿದ್ಧಿಯಾಗಿದ್ದ ಗೇರುಸೊಪ್ಪದ ಚನ್ನಭೈರಾದೇವಿಯು ಈ ದೇವಸ್ಥಾನದ ಜೀರ್ಣೋದ್ಧಾರ ಮಾಡಿರುವ ಕುರುಹುಗಳಿವೆ.

ಆಚರಣೆಗಳು 
ಪ್ರತಿದಿನವೂ ಪೂಜಾ ಕೈಂಕರ್ಯಗಳು ನಡೆಯುತ್ತವೆ. ಪ್ರತಿವರ್ಷ ಶಿವರಾತ್ರಿಯಂದು ಇಲ್ಲಿ ಜಾತ್ರೆ ನಡೆಯುತ್ತದೆ.  ಪ್ರತಿ ಹುಣ್ಣಿಮೆ ಮತ್ತು ಅಮವ್ಯಾಸೆಯಂದು ಇಲ್ಲಿ ವಿಶೇಷ ಪೂಜೆಗಳು ನಡೆಯುತ್ತವೆ.

ಪ್ರಕೃತಿ ಸೌಂದರ್ಯ 
ಈ ದೇವಸ್ಥಾನವು ಪಶ್ಚಿಮ ಘಟ್ಟದ ದಟ್ಟಾರಣ್ಯದ ಮದ್ಯೆ ಇರುವುದರಿಂದ ನೈಸರ್ಗಿಕವಾಗಿ ಹರಿಸಿನಿಂದ ಕೂಡಿದೆ. ವಿವಿಧ ರೀತಿಯ ಕಾಡಿನ ಗಿಡ ಮರಗಳು, ಹಲವಾರು ರೀತಿಯ ಚಿಟ್ಟೆಗಳು, ಬಗೆಬಗೆಯ ಪಕ್ಷಿಗಳು, ಮಂಗ ಮತ್ತು ಸಿಗಂಳಿಕಗಳು ಕಾಣಸಿಗುತ್ತವೆ.

ಸಾರಿಗೆ ವ್ಯವಸ್ಥೆ ಮತ್ತು ಮಾರ್ಗ 

ಸಾಗರದಿಂದ ಭಟ್ಕಳಕ್ಕೆ, ಕೋಗಾರು ಮಾರ್ಗದಲ್ಲಿ ಹೋಗುವ ಎಲ್ಲ ಬಸ್ಗಳಿಗೂ ಭೀಮೇಶ್ವರ ಕ್ರಾಸ್ ನಲ್ಲಿ ನಿಲುಗಡೆ  ಇದೆ ಅಲ್ಲಿಂದ ೨ ಕಿಲೋಮೀಟರ್ ನಡೆದು ಕೊಂಡು ಹೋಗಬೇಕು. ಸ್ವಂತ ವಾಹನವಾದರೆ ದೇವಸ್ಥಾನದ ಹತ್ತಿರದವರೆಗು ಹೋಗಬಹುದು. ಆದರೆ ರಸ್ತೆ ದುರ್ಗಮವಾಗಿದ್ದು ಜಾಗೃತೆ ಅವಶ್ಯಕವಾಗಿದೆ.

ಮಾರ್ಗ: 

 ಸಾಗರ-ತಾಳಗುಪ್ಪ-ಕಾರ್ಗಲ್-ಕೋಗಾರು-ಭೀಮೇಶ್ವರ.(೬೭ ಕಿ.ಮೀ)
 ಭಟ್ಕಳ-ಸಿದ್ದಾಪುರ-ಸೊರಬ ಮಾರ್ಗವಾಗಿ (೧೨೨ ಕಿ.ಮೀ)
 ಮಂಗಳೂರಿನಿಂದ ಭೀಮೇಶ್ವರಕ್ಕೆ (೧೭೬ಕಿ.ಮೀ)
 ಜೋಗದಿಂದ ಭೀಮೇಶ್ವರಕ್ಕೆ (೪೪ ಕಿ.ಮೀ.)

ವಸತಿ ಮತ್ತು ಊಟ 
ಭೀಮೇಶ್ವರದಲ್ಲಿ ಯಾತ್ರಿಕರಿಗೆ ವಸತಿ ವ್ಯವಸ್ಥೆ ಇಲ್ಲ. ಸಾಗರ, ಜೋಗ ಅಥವಾ ಭಟ್ಕಳದಲ್ಲಿ  ಉಳಿದುಕೊಂಡು ಇಲ್ಲಿಗೆ ಭೇಟಿ ನೀಡಬೇಕು. ಅಲ್ಲಿ ಯಾತ್ರಿಕರಿಗೆ ಊಟೋಪಚಾರದ ವ್ಯವಸ್ಥೆ ಮಾತ್ರ ಲಭ್ಯವಿದೆ.

ಉಲ್ಲೇಖಗಳು
ಕರಾರುಪತ್ರ

ಹಣಕಾಸಿನಲ್ಲಿ, ಕರಾರುಪತ್ರವು (ಮುಚ್ಚಳಿಕೆ) ಅದನ್ನು ಹೊಂದಿರುವವರಿಗೆ ಅದನ್ನು ನೀಡುವವನ ಋಣಿಯಾಗಿರುವಿಕೆಯ ಸಾಧನವಾಗಿದೆ. ಕರಾರುಪತ್ರಗಳ ಅತ್ಯಂತ ಸಾಮಾನ್ಯ ವಿಧಗಳಲ್ಲಿ ಪುರಸಭೆಯ ಕರಾರುಪತ್ರಗಳು ಮತ್ತು ಸಾಂಸ್ಥಿಕ ಕರಾರುಪತ್ರಗಳು ಸೇರಿವೆ.

ಕರಾರುಪತ್ರವು ಋಣದ ಆಧಾರವಾಗಿರುತ್ತದೆ. ಇದರಡಿ ನೀಡುವವನು ಹೊಂದುವವರಿಗೆ ಋಣವನ್ನು ತೀರಿಸಬೇಕಾಗಿರುತ್ತದೆ ಮತ್ತು (ಕರಾರುಪತ್ರದ ಷರತ್ತುಗಳನ್ನು ಅವಲಂಬಿಸಿ) ಅವರಿಗೆ ಬಡ್ಡಿಯನ್ನು ಪಾವತಿಸಲು ಅಥವಾ ವಾಯಿದ ತುಂಬಿದ ದಿನಾಂಕವೆಂದು ಕರೆಯಲ್ಪಡುವ ಮುಂದಿನ ಒಂದು ದಿನಾಂಕದಂದು ಅಸಲನ್ನು ಮರುಪಾವತಿಸುವುದಕ್ಕೆ ಬದ್ಧವಾಗಿರುತ್ತಾನೆ. ಸಾಮಾನ್ಯವಾಗಿ ಬಡ್ಡಿಯನ್ನು ನಿರ್ದಿಷ್ಟ ಅಂತರಗಳಲ್ಲಿ ಪಾವತಿಸುವುದಿರುತ್ತದೆ (ಅರ್ಧವಾರ್ಷಿಕ, ವಾರ್ಷಿಕ, ಕೆಲವೊಮ್ಮೆ ಮಾಸಿಕ). ಬಹಳ ವೇಳೆ ಕರಾರುಪತ್ರವು ವಿನಿಮಯಸಾಧ್ಯವಾಗಿರುತ್ತದೆ. ಅಂದರೆ ಸಾಧನದ ಸ್ವಾಮ್ಯವನ್ನು ದ್ವಿತೀಯಕ ಮಾರುಕಟ್ಟೆಯಲ್ಲಿ ವರ್ಗಾಯಿಸಬಹುದು.

ಉಲ್ಲೇಖಗಳು 

ಹಣಕಾಸು
ಮುಜುಗರ

ಮುಜುಗರ ಅಥವಾ ಪೇಚು ಸೌಮ್ಯದಿಂದ ಗಂಭೀರ ಮಟ್ಟದ ಅಸೌಖ್ಯದೊಂದಿಗೆ ಸಂಬಂಧಿಸಲಾದ ಒಂದು ಭಾವನಾತ್ಮಕ ಸ್ಥಿತಿ. ಇದನ್ನು ಸಾಮಾನ್ಯವಾಗಿ ಇತರರು ನೋಡಿದ ಅಥವಾ ಇತರರಿಗೆ ಬಹಿರಂಗಗೊಂಡ, ಸಾಮಾಜಿಕವಾಗಿ ಸ್ವೀಕಾರಾರ್ಹವಲ್ಲದ ಅಥವಾ ಸಮ್ಮತಿಸಲಾಗದ ಕ್ರಿಯೆ ಅಥವಾ ಸ್ಥಿತಿಯನ್ನು ಹೊಂದಿರುವ ಯಾರಾದರೂ ಅನುಭವಿಸುತ್ತಾರೆ.

ಸಾಮಾನ್ಯವಾಗಿ, ಗೌರವ ಅಥವಾ ಘನತೆಯ ಹಾನಿಯ ಸ್ವಲ್ಪ ಗ್ರಹಿಕೆಯು ಒಳಗೊಂಡಿರುತ್ತದೆ, ಆದರೆ ಮುಜುಗರದ ಪ್ರಮಾಣ ಮತ್ತು ಬಗೆಯು ಪರಿಸ್ಥಿತಿಯನ್ನು ಅವಲಂಬಿಸಿರುತ್ತದೆ. ಸ್ವಲ್ಪ ಅರ್ಥದಲ್ಲಿ ಮುಜುಗರವು ನಾಚಿಕೆಯನ್ನು ಹೋಲುತ್ತದೆ, ಆದರೆ ನಾಚಿಕೆಯನ್ನು ತನಗೆ ಮಾತ್ರ ತಿಳಿದಿರುವ ಕ್ರಿಯೆಗೆ ಅನುಭವಿಸಬಹುದು ಎಂಬುದನ್ನು ಹೊರತುಪಡಿಸಿ. ಜೊತೆಗೆ, ಸಾಮಾನ್ಯವಾಗಿ ಮುಜುಗರವು ನೈತಿಕವಾಗಿ ತಪ್ಪಾಗಿರುವ ಬದಲಾಗಿ, ಕೇವಲ ಸಾಮಾಜಿಕವಾಗಿ ಸ್ವೀಕಾರಾರ್ಹವಲ್ಲದ ಕ್ರಿಯೆಯಿಂದ ಉಂಟಾಗಿರುವಂಥದ್ದು ಎಂಬ ಅರ್ಥವನ್ನು ಹೊಂದಿರುತ್ತದೆ.

ಉಲ್ಲೇಖಗಳು
 

ಭಾವನೆಗಳು